Στις ΗΠΑ θα συνεχιστούν οι διχόνοιες και οι δυσκολίες | Η Εφημερίδα των Συντακτών\nΕΝΤΥΠΗ ΕΚΔΟΣΗ 04.04.2021, 11:36\nΟ δημοφιλής ηθοποιός, που ταξιδεύει στην Αγρια Δύση ως αγγελιαφόρος στην ταινία του Πολ Γκρίνγκρας «News of the world», μιλάει, πάντα με συναίσθημα, για τον ρόλο του, τα σύγχρονα μέσα ενημέρωσης, την κατάσταση στις ΗΠΑ, αλλά και για τη δοκιμασία που πέρασε με τον κορονοϊό μαζί με την Ελληνοαμερικανίδα σύζυγό του Ρίτα Γουίλσον.\nΠαρ’ όλο που χαίρει μίας από τις μακροβιότερες καριέρες στο Χόλιγουντ, ο Τομ Χανκς δεν παύει να μας εκπλήσσει με την ατελείωτη προσαρμοστικότητά του σε ρόλους όλων των ειδών, για να γελάς, να κλαις, να σκέφτεσαι ή απλώς να διασκεδάζεις. Με μία εξαίρεση όμως: ποτέ δεν έπαιξε τον «αντι-ήρωα». Με τον έναν ή τον άλλον τρόπο ο Χανκς είναι αξιαγάπητος σε όλους τους ρόλους του.\nΔεν πρόκειται για σύμπτωση φυσικά. Γνωρίζει ότι αυτό που τον συγκινεί, σε όλα τα πράγματα, είναι η αγάπη. Γι’ αυτό και είτε μιλάει για τη δουλειά του, τα παιδιά και τα εγγόνια του, την Ελληνοαμερικανίδα σύζυγό του Ρίτα Γουίλσον, τον κορονοϊό ή την κατάσταση των πραγμάτων ο κοινός παρονομαστής είναι πάντα το συναίσθημα.\nΜε την μικρή Ελενα Ζένγκελ σε σκηνή της ταινίας\nΣτην τελευταία του ταινία «News of the world» (Netflix), σε σκηνοθεσία του Πολ Γκρίνγκρας, παίζει έναν Τεξανό του 1870 ο οποίος δουλεύει ως αγγελιαφόρος ειδήσεων πηγαίνοντας από τον έναν τόπο στον άλλο, ενώ αναγκάζεται να σώσει ένα κοριτσάκι παρά τη θέλησή του. Η 13χρονη Γερμανίδα συμπρωταγωνίστριά του, Ελενα Ζένγκελ, επέδειξε πρώτα το τρομερό ταλέντο της στον ρόλο ενός παιδιού με ψυχολογική διαταραχή στην ταινία «System crasher» (2019).\n• Εχετε δουλέψει με πολλούς συναδέλφους σας αλλά μάλλον για πρώτη φορά με ένα κορίτσι από τη Γερμανία. Τι έχετε να πείτε για την Ελενα Ζένγκελ;\nΕίναι εξαιρετική! Είχαμε πολλές συζητήσεις πριν αρχίσουμε το γύρισμα γύρω από τον χαρακτήρα της Γιοχάνα που ερμηνεύει η Ζένγκελ. Ξέραμε ότι χωρίς το σωστό καστ δεν θα είχαμε ταινία. Δεν αναζητήσαμε μόνο ένα παιδί-ηθοποιό με πείρα, αλλά ένα παιδί με δυναμική παρουσία. Γνώρισα την Ελενα λίγο πριν αρχίσουμε την ταινία, στο Νέο Μεξικό, όταν ήταν ακόμα 11 χρονών.\nΜιλούσε αγγλικά και είχε ήδη πείρα με τη διαδικασία κινηματογράφησης – αισθανόμουν ότι βιώναμε την περιπέτεια αυτή μαζί. Δεν επικεντρωθήκαμε τόσο στους διαλόγους και στο τεχνικό κομμάτι της δουλειάς. Η Ελενα είναι πάντα παρούσα 100%, σχεδόν με εξωπραγματικό τρόπο. Τα μάτια της είναι απόλυτα εκφραστικά και ζωντανά ενώ η ουσία του ρόλου της απέρρεε από μέσα της ασυνείδητα – ένα χάρισμα που, να σας πω την αλήθεια, μακάρι να το είχα κι εγώ.\nΥπήρχαν στιγμές στο γύρισμα που έλεγα μέσα μου μακάρι να ήταν το ίδιο εύκολες για μένα όπως για την Ελενα. Δεν σκεφτόταν, μόνο βίωνε. Παίζαμε λίγο και μετά κάναμε αυτό που έπρεπε να κάνουμε για τη σκηνή, έτσι απλά, χωρίς να διερωτιόμαστε… Ηταν δώρο για όλους μας… Πιστεύω ότι θα τη δούμε να ζωντανεύει πολλούς χαρακτήρες!\n• Πριν από 18 χρόνια συνεργαστήκατε με τον Πολ Νιούμαν στο «Road to perdition» («Ο δρόμος της απώλειας») του Σαμ Μέντες. Πώς θυμάστε την εμπειρία σας αυτή;\nΔεν θα έλεγα ότι ακολουθούσε μια τεχνική ο Πολ Νιούμαν. Η ουσία της τέχνης του ήταν μια απόλυτη απλότητα, ειλικρίνεια και ηρεμία. Δεν προσπαθούσε να φανεί ο καλύτερος ή να τραβήξει όλη την προσοχή. Ηταν σαν να αγκάλιαζε μια σκηνή… Δεν θα το ξεχάσω ποτέ.\n• Τι έχετε να πείτε για τον δικό σας ρόλο τώρα; Πώς του δίνετε σάρκα και οστά και προπαντός πώς τον εμποτίζετε με συναίσθημα;\nΕχει να κάνει με μια ενστικτώδη διαδικασία. To συναίσθημα εδώ όμως ορίζεται από το μυθιστόρημα της Πολέτ Τζάιλς και τη διασκευή του Πολ Γκρίνγκρας. Ο συναισθηματικός κόσμος του χαρακτήρα που ερμηνεύω επηρέαζε την ψυχοσωματική κατάστασή μου.\nΕτσι ώστε ένιωθα πως καταλάβαινα τον άνθρωπο αυτό, τους λόγους που έπραττε όπως έπραττε, τη σημασία του παρελθόντος του και του χρέους που αισθανόταν να παρουσιάσει τις ειδήσεις του κόσμου μέσα σε ένα μεγαλύτερο πλαίσιο, πέρα από τις ιδιωτικές συνθήκες των αναγνωστών του.\nΣε προσωπικό επίπεδο στην αρχή δεν ήθελε να πάρει την ευθύνη του κοριτσιού. Ισως γιατί διαισθανόταν ότι αυτό θα σήμαινε και γι’ αυτόν μια βουτιά στο καζάνι των συναισθημάτων… Σαν να περνούσε μέσα από τον Γολγοθά της πατρότητας μέσα σε μόνο έξι μέρες, ένα συναισθηματικό ταξίδι που για εμάς τους ηθοποιούς διήρκεσε τρεις μήνες.\n• Η διάδοση των ειδήσεων γίνεται πολύ διαφορετικά σήμερα και από πολλές πηγές, ωστόσο αντιμετωπίζουμε ακόμα, και ίσως πιο πολύ τώρα, το θέμα της σωστής και αμερόληπτης πληροφόρησης.\nΟποτεδήποτε σχολιάζεις τα ΜΜΕ ή ας πούμε τους τρόπους διάδοσης των ειδήσεων, σχολιάζεις επίσης έμμεσα και την παρούσα κατάσταση – όπου γνώμες εκφέρονται ως γεγονότα ενώ πλασάρονται ως καταναλώσιμα αγαθά. Στην εποχή μου οι εκφωνητές δεν ανακοίνωναν τίποτα αν δεν είχε πρώτα διασταυρωθεί από πολλαπλές πηγές. Αυτό δεν συμβαίνει πια. Δεν ξέρω αν κανείς πια μεταδίδει πραγματικές ειδήσεις. Ολοι ψάχνουν να βρουν αυτό που θέλουν ν’ ακούσουν στο διαδίκτυο, ώστε να επιβεβαιώσουν αυτό που ήδη πιστεύουν.\nΣτη δική μου γενιά τα νέα δεν εκπροσωπούσαν πάντα τα συμφέροντα κάποιου, ενώ συχνά γινόταν απευθείας μετάδοση. Οι βραδινές ειδήσεις τότε προέρχονταν από έγκυρες πηγές, που μάλιστα υπόσχονταν την επαλήθευσή τους. Η πληροφόρηση θεωρούνταν μέρος του κοινού συμφέροντος, ώσπου εμφανίστηκαν τα καλωδιακά κανάλια. Τώρα ακούμε ειδήσεις καθ’ όλη τη διάρκεια της ημέρας, μέσα από πολλά φίλτρα. Η ταινία προσφέρει μια ναΐφ εικόνα της σημασίας της πληροφόρησης, όπου ένα άνθρωπος αναλαμβάνει να μεταδώσει τα νέα που αφορούν την κοινότητα και το κοινό συμφέρον.\n• Εχετε πει πως ενδιαφέρεστε για την Ιστορία. Νομίζετε πως η ταινία αυτή έχει ιστορική αξία;\nΕίναι γεγονός ότι υπήρχαν αγγελιαφόροι που μετέδιδαν τα νέα από πόλη σε πόλη, το αντίστοιχο των κοινωνικών δικτύων σήμερα. Είναι επίσης αλήθεια ότι υπήρχαν παιδιά λευκών που τα έπαιρναν και τα ανέθρεφαν οι Ινδιάνοι σαν να ήταν δικά τους, τα περισσότερα από τα οποία δεν ήθελαν να γυρίσουν πίσω στις κοινότητες των λευκών.\nΠαρ’ όλο που η ταινία δεν αναφέρεται σε κάποιο συγκεκριμένο ιστορικό γεγονός, οι πληροφορίες είναι λίγο-πολύ σωστές. Μάλιστα το ταξίδι των αγγελιαφόρων από το ένα μέρος στο άλλο διαρκούσε έξι μέρες γιατί ο μόνος τρόπος μετακίνησης ήταν η άμαξα με άλογα. Αυτό πάλι δίνει μια άλλη υπόσταση στον γεωγραφικό χώρο και τον χρόνο της ταινίας καθιστώντας τους αναπόσπαστα στοιχεία της πλοκής.\n• Αναρωτιέμαι αν υπήρχε αυτή η δουλειά σήμερα πώς θα μεταδιδόταν το ζήτημα του εμβολίου κατά του κορονοϊού.\nΟταν ήμουν μικρό παιδί, γύρω στο 1961, η πολιομυελίτιδα ήταν ακόμα μέρος της ζωής μας… Θυμάμαι πως όλη μου η οικογένεια μπήκε στο αυτοκίνητο μια μέρα και πήγαμε να εμβολιαστούμε. Ο καθένας μας πήρε το εμβόλιο σε μορφή κύβου ζάχαρης. Δεν υπήρξε καμία αμφισβήτηση ότι ήταν για το κοινό συμφέρον. Δεν υπήρξε αμφισβήτηση για το γεγονός ότι η επιστήμη είχε δουλέψει για να εξαλείψει μια θανατηφόρα και παραλυτική ασθένεια. Σήμερα βρισκόμαστε σε μια παρόμοια κατάσταση.\nΥπάρχει μια συνέργεια πολλών παραγόντων για το κοινό καλό όλων μας. Αν όμως δεν θες να πιστέψεις στα οφέλη του εμβολίου για τον Covid-19, μην πιστεύεις και υπόμεινε τις συνέπειες. Είναι γεγονός ότι μέσα σε λίγους μήνες έχουμε χάσει πάνω από 500 χιλιάδες ζωές. Δεν μπορώ να το διανοηθώ πώς δεν το ακούμε αυτό κάθε μέρα, κάθε ώρα στις ειδήσεις. Ελπίζω να κάνουμε όλοι το εμβόλιο και όλοι να συμβάλουμε στον στόχο αυτό.\n• Οταν νοσήσατε εσείς και η σύζυγός σας από τον κορονοϊό, όλος ο κόσμος ενδιαφέρθηκε για σας. Ποια ήταν η αντίδρασή σας;\nΝομίζω ότι πήραμε τη σωστή απόφαση να διατηρήσουμε μια στάση διαφάνειας, παραμένοντας ανοιχτοί και ειλικρινείς σε ό,τι αφορούσε την κατάστασή μας. Ενας γενικότερος φόβος για την υγεία μας έπεται της διάγνωσης του κορονοϊού συνήθως. Εγώ ας πούμε έχω διαβήτη τύπου β’, ενώ η γυναίκα μου έχει περάσει καρκίνο. Μας φρόντισαν όμως πολύ καλά και μετά από τρεις ημέρες ήμασταν σίγουροι ότι θα το ξεπερνούσαμε.\nΑυτό ήταν το ένα μέλημά μας. Το άλλο ήταν να μη μεταδώσουμε την αρρώστια σε άλλους. Υπάρχουν απλά μέτρα, όπως να φοράμε μάσκες, να πλένουμε τα χέρια μας, να κρατάμε αποστάσεις και να κάνουμε καραντίνα αν χρειάζεται. Δεν καταλαβαίνω πώς γίνεται ο μέσος άνθρωπος να μην έχει την αίσθηση της ευθύνης -ή αν θέλετε να το πείτε συμπόνια- ώστε να προστατεύσει τον εαυτό του και τους άλλους με τον ίδιο τρόπο που θα οδηγούσε το αυτοκίνητό του πιο αργά μέσα σε μια σχολική ζώνη. Ο κορονοϊός είναι μια δοκιμασία για όλους μας, αλλά για κάποιους το πάθημα δεν έχει γίνει ακόμα μάθημα.\n• Από το 1870, την εποχή που διαδραματίζεται η ταινία, ώς σήμερα έχουν περάσει 150 χρόνια. Πώς αξιολογείτε την πρόοδο που έχει επιτευχθεί στις ΗΠΑ;\nΝομίζω ότι η Ιστορία είναι μια αλυσίδα «καταραμένων» γεγονότων… Δεν είμαι σίγουρος ότι έχουμε κάνει πραγματική πρόοδο από τότε. Εχουμε νόμους και ανθρώπινα δικαιώματα που δεν υπήρχαν τότε. Βρισκόμαστε όμως ακόμα σε μια διχασμένη χώρα, όπου το 50% του πληθυσμού βλέπει από δω και το άλλο 50% από κει.\n• Τι σκέψεις έχετε για το μέλλον της χώρας;\nΖούμε σε δημοκρατική χώρα, οπότε είναι σίγουρο ότι θα συνεχίσουμε να αντιμετωπίζουμε διχόνοιες και δυσκολίες. Κάποιες φορές αισθανόμαστε ότι δεν πάμε πουθενά, άλλες πάλι ότι όλοι ενωνόμαστε. Πάντως δεν πιστεύω στη μαγεία ούτε στα ψέματα.\n• Σας έχουμε δει σε πολλούς ρόλους στους οποίες ο ήρωας παλεύει για την επιβίωσή του, όπως άλλωστε και σε αυτήν την ταινία. Επηρεάζουν τέτοιοι ρόλοι τη στάση σας στη ζωή;\nΝαι, προσπαθώ να απολαμβάνω και να εκτιμώ την κάθε κατάσταση τη στιγμή που συμβαίνει. Ο χαρακτήρας που ερμηνεύω, ο Captain Jefferson Kyle Kidd, πολέμησε στον εμφύλιο υπέρ των ηττημένων και έχασε τη γυναίκα του από αρρώστια ενώ έλειπε πέντε χρόνια στον πόλεμο. Πώς στο καλό συνεχίζεις τη ζωή σου μετά από όλα αυτά; Νομίζω όμως ότι, άσχετα με το αν πέρασες ή δεν πέρασες μια καλή ζωή, αργά ή γρήγορα θα έχεις παρόμοιους προβληματισμούς. Είμαι 64 χρονών.\nΤα πράγματα που με ενδιαφέρουν τώρα είναι οι σχέσεις μου με τους ανθρώπους που αγαπώ και οι στιγμές που περνώ μαζί τους, τις οποίες δεν θα μπορούσα να αναπαράγω σε ένα κινηματογραφικό γύρισμα. Εχω ένα υπέροχο επάγγελμα που μου δίνει μεγάλη χαρά και ευχαρίστηση, αλλά δεν έχει τη σπουδαιότερη σημασία στη ζωή μου. Μάλιστα όταν πάω στη δουλειά αισθάνομαι ότι είμαι λίγο εγωιστής ή ότι μου κλέβουν κάτι πολύτιμο – τον χρόνο μου με αυτούς που θα μου λείψουν και θα τους λείψω.\n• Πώς αισθάνεσθε γενικά για τον παράξενο καιρό που ζούμε;\nΣίγουρα είναι παράξενος ο καιρός μας, αλλά πότε δεν ήταν; Οταν μιλάμε για τον παλιό καιρό, τι εννοούμε; Πριν από πέντε χρόνια, όταν βουλευτές αποκαλούσαν τον πρόεδρο Ομπάμα προδότη; Ή πριν από 16 χρόνια, όταν πολεμούσαμε στη Μέση Ανατολή; Ή όταν ήμουν εγώ μικρός και μας απασχολούσαν ο πόλεμος στο Βιετνάμ και το Γουότεργκεϊτ; Η ζωή φέρνει το ένα μετά το άλλο και δεν σταματάει μέχρι να αποφασίσουμε εμείς να αλλάξουμε τις πιο προσωπικές μας συνήθειες. Νομίζω ότι όλοι έχουμε στιγμές που ξυπνάμε ένα πρωί συνειδητοποιώντας ότι θα ήταν καλύτερα αν φροντίζαμε λιγάκι και τον γείτονα μας…\nΠότε αρχίζουμε να συμμετέχουμε στο κοινό συμφέρον; Οταν χτυπάει ένας τυφώνας μια πόλη, όλοι δουλεύουν μαζί βοηθώντας ο ένας τον άλλο. Οταν ξαναχτίσουν την πόλη τους, επιστρέφουν στις παλιές τους διχόνοιες. Μπορούμε όμως να συνεχίσουμε να ζούμε όπως στις μέρες του τυφώνα. Αυτό προσπαθώ να κάνω. Προσέχω να καταλάβω ποιος έχει ανάγκη από λίγη προσοχή σήμερα… Οταν αποφασίζουμε να κάνουμε το σωστό που μας υπαγορεύει ο κοινός νους, τι γίνεται τότε; Καλά πράγματα.\nΣΙΝΕΜΑ 17.01.2018, 11:01\nΔεν θα προβληθεί η ταινία του Στίβεν Σπίλμπεργκ «The Post» στον Λίβανο, έπειτα από απόφαση των αρχών λογοκρισίας. Αν και επισήμως δεν έχει δοθεί εξήγηση για την απαγόρευση, το υπ. Εξωτερικών των ΗΠΑ...\nΣΙΝΕΜΑ 12.02.2017, 12:00\nΣτις ΗΠΑ είμαστε σε λάθος δρόμο όσον αφορά την κοινωνική συνοχή\nΓράφει ποίηση, παίζει πιάνο, κάνει βόλτες στο δάσος και λύνει σταυρόλεξα επειδή φοβάται το Αλτσχάιμερ. Η υποψηφιότητα για Οσκαρ Α' Ανδρικού Ρόλου με την εκπληκτική ερμηνεία του στην ταινία «Captain Fantastic»...


Γιάννης Αϊβάζης - Μαρία Κορινθίου: «Από την αρχή της σχέσης έπεφταν στοιχήματα για το αν θα χωρίσουμε» | Znews\nΓια τη ζωή τους μετά το γάμο, την απιστία, αλλά και την περίοδο που είχαν φθάσει κοντά στο χωρισμό μίλησαν ο Γιάννης Αϊβάζης και η Μαρία Κορινθίου στον Γρηγόρη Αρναούτογλου και το The 2Night Show. Το ζευγάρι που έχει μαζί μια κόρη την Ισμήνη, αποκάλυψε πως δεν ήταν πάντα όλα ρόδινα στο γάμο του.\nΑρχικά, οι δυο τους ξεκίνησαν τη συνέντευξη με ένα παιχνίδι για ζευγάρια, όπου κλήθηκαν να απαντήσουν σε ερωτήσεις για την καθημερινότητά τους και τη μεταξύ τους σχέσης, έχοντας τα μάτια κλειστά.\nΈπειτα όμως, η κουβέντα ήρθε στη ζωή του ζευγαριού, με τον Γιάννη Αϊβάζη να εξομολογείται ότι θαυμάζει τη γυναίκα του και δεν ζηλεύει τις αισθησιακές φωτογραφίες που ανεβάζει στο Instagram. «Δεν θεωρώ ότι είναι κάτι το προκλητικό», ανέφερε χαρακτηριστικά.\nΕνώ, μιλώντας για την περίοδο που έφθασαν κοντά στο χωρισμό, ο Γιάννης αποκάλυψε: «Βέβαια υπήρξε μια περίοδος πολύ μικρή και πολύ έντονη πριν από αρκετά χρόνια που είπαμε ξέρεις κάτι ότι ίσως είναι περίοδος να αναθεωρήσουμε. Αυτό που κράτησε ήταν πάντα η λογική κι όχι ο παραλογισμός απέναντι στις ασήμαντες βλακείες. Αν είναι μια απιστία θα χωρίσεις τελείωσε αλλά το να χωρίσεις για χαζομάρες εγωιστικές δεν υπάρχει».\nΜε τη Μαρία Κορινθίου να προσθέτει: «Την απιστία δεν θα μπορούσα να τη συγχωρήσω και να ζήσω με αυτό. Δεν υπάρχει λόγος και δεν θα μπορούσα να το δεχτώ».\nΜε τον σύζυγό της να προσθέτει: «Όταν το κάνει αυτό ένας άνθρωπος του λείπει κάτι πολύ σημαντικό, που δεν μπορείς να του το δώσεις εσύ. Οπότε είτε δεν μπορεί να το βρει εκείνος από εσένα είτε εσύ από εκείνον. Θα πρέπει να είσαι 100% σίγουρος ότι έχει συμβεί αυτό κι όχι να μιλήσεις υποθετικά.\nΚατά καιρούς έπεφταν πολλά στοιχήματα αν θα είμαστε μαζί. Δεν βγαίνουμε πολύ έξω και πώς μπορεί κάποιος να ξέρει πως είσαι μέσα στην οικογένειά σου; Έχουν υπάρξει κατά καιρούς πολλά ζιζάνια».\nΟ/Η https://www.replicasdeespana.es/ λέει:\nΠαρασκευή, 11 Ιούν 2021 στις 8:55 πμ\n811713 696707Some genuinely marvellous function on behalf with the owner of this internet web site , perfectly excellent content . 660754


Το επιχείρημα για την ύπαρξη τού Θεού, που πηγάζει από την επιθυμία\nΗ αρχή της ζωής στη γη * Έχει πράγματι αποδείξει η επιστήμη την ανυπαρξία του Θεού; * Εντροπία τού Σύμπαντος και Ανθρωπική Αρχή * Το σύμπαν, οι πιθανότητες και ο Γκέντελ * Θεωρία των Χορδών και πίστη στον Θεό * Φτιάχνει τέλειος Θεός έναν ατελή κόσμο; * Έγινε στην τύχη η δημιουργία του έμβιου κόσμου; * Η απιθανότητα τής ύπαρξης χωρίς Δημιουργό * Η τύχη, οι νόμοι της φύσης και ο Δημιουργός * Το Κοσμολογικό Επιχείρημα (Καλάμ) περί τού ατοπήματος ενός άναρχου σύμπαντος\nΤο επιχείρημα για την ύπαρξη τού Θεού,\nπου πηγάζει από την επιθυμία\nΤού Peter Kreeft\nΤα πλάσματα δεν γεννιούνται με επιθυμίες εκτός αν υπάρχει κάτι που να μπορεί να ικανοποιήσει αυτές τις επιθυμίες\nΒήμα 1: Κάθε φυσική, έμφυτη επιθυμία μας, αντιστοιχεί σε κάποιο πραγματικό αντικείμενο που μπορεί να ικανοποιήσει αυτήν την επιθυμία.\nΒήμα 2: Αλλά υπάρχει σε μας μια επιθυμία, που τίποτα στο χρόνο τίποτα στον κόσμο και τίποτα κτιστό δεν μπορεί να ικανοποιήσει.\nΣυμπέρασμα: Επομένως, πρέπει να υπάρχει κάτι περισσότερο από το χρόνο, τον τόπο και την κτίση που μπορεί να ικανοποιήσει αυτήν την επιθυμία.\nΑυτό το "κάτι", είναι αυτό που οι άνθρωποι αποκαλούν "Θεό" και "ζωή με τον Θεό για πάντα".\nΤο πρώτο βήμα υποδηλώνει τη διάκριση των επιθυμιών σε δύο είδη: έμφυτη και εξωτερική ή αλλιώς φυσική και τεχνητή. Εκ φύσεως επιθυμούμε πράγματα όπως φαγητό, το νερό, τον έρωτα, τον ύπνο, την γνώση, την φιλία και την ομορφιά. Και εκ φύσεως αποφεύγουμε τα πράγματα όπως η πείνα, η μοναξιά, η άγνοια και η ασχήμια. Επιθυμούμε επίσης (αλλά δεν αποτελούν φυσική επιθυμία) πράγματα όπως τα σπορ αυτοκίνητα, την ποδοσφαιρική μας ομάδα, τα ακριβά ρούχα, το αγαπημένο μας κόμμα, τη θέλησή μας να είμαστε Σούπερμαν, Μπάτμαν κτλ\nΤώρα υπάρχουν διαφορές μεταξύ αυτών των δύο ειδών επιθυμιών. Για παράδειγμα, δεν αναγνωρίζουμε, (ως επί το πλείστον) τις αντίστοιχες καταστάσεις στέρησης για τη δεύτερη κατηγορία, (τις τεχνητές επιθυμίες), όπως κάνουμε για την πρώτη κατηγορία. Αλλά το πιο σημαντικό, οι φυσικές επιθυμίες προέρχονται από μέσα μας, από τη φύση μας, ενώ οι τεχνητές προέρχονται από έξω, από την κοινωνία, τη διαφήμιση ή τη φαντασία. Αυτή η δεύτερη διαφορά είναι ο λόγος για μια τρίτη διαφορά: οι φυσικές επιθυμίες βρίσκονται σε όλους μας, αλλά οι τεχνητές αυτές διαφέρουν από άτομο σε άτομο.\nΗ ύπαρξη των τεχνητών επιθυμιών δεν σημαίνει απαραίτητα ότι υπάρχουν τα επιθυμητά αντικείμενα για να καλύψουμε αυτές τις επιθυμίες. Για παράδειγμα, η επιθυμία μας για αθλητικά παπούτσια μπορεί να καλυφθεί, διότι υπάρχουν αθλητικά παπούτσια. Η επιθυμία όμως να είμαστε σαν τον σούπερμαν; Όχι. Αλλά η ύπαρξη φυσικών επιθυμιών, σε κάθε ανιχνεύσιμη περίπτωση, σημαίνει ότι υπάρχουν τα επιθυμητά αντικείμενα. Κανείς δεν βρήκε ποτέ μία περίπτωση έμφυτης επιθυμίας που να έχει ένα ανύπαρκτο αντικείμενο.\nΤο δεύτερο βήμα απαιτεί μόνο ειλικρινή ενδοσκόπηση. Αν κάποιος το αψηφήσει και πει: "Είμαι απόλυτα ευτυχής με το να έχω χρήματα ή αθλητικά αυτοκίνητα ή σεξ ή δύναμη και εξουσία", μπορούμε μόνο να ρωτήσουμε: "Είσαι πραγματικά;" Αλλά μόνο να ρωτήσουμε μπορούμε. Δεν μπορούμε να εξαναγκάσουμε για το αντίθετο. Και μπορούμε να παραπέμψουμε ένα τέτοιο άτομο στην σχεδόν καθολική μαρτυρία της ανθρώπινης ιστορίας στην μεγάλη λογοτεχνία. Ακόμα και ο άθεος Jean-Paul Sartre παραδέχθηκε ότι "έρχεται και η στιγμή που κάποιος ρωτάει: Μόνο αυτά υπάρχουν;"\nΤο συμπέρασμα του επιχειρήματος, δεν είναι μόνο όλα όσα μας λέει η Βίβλος για τον Θεό και τη ζωή με τον Θεό. Αυτό που υποδεικνύει, είναι ένα άγνωστο Χ, αλλά ένα άγνωστο του οποίου η κατεύθυνση, (να το πω έτσι), είναι γνωστή. Αυτό το X είναι απλά κάτι "περισσότερο": περισσότερο όμορφο, περισσότερο επιθυμητό, περισσότερο φοβερό, περισσότερο απολαυστικό.\nΑλλά το "περισσότερο" στην πραγματικότητα είναι απείρως περισσότερο, γιατί δεν είμαστε ικανοποιημένοι με το πεπερασμένο και το μερικό. Έτσι η αναλογία δεν είναι αναλογική. Το X αναφέρεται σε μεγάλη ομορφιά, ασύγκριτη με τη γνωστή μικρή ομορφιά. Το είκοσι είναι αναλογικά το διπλάσιο τού δέκα, το δέκα είναι το διπλάσιο τού πέντε, αλλά το άπειρο δεν συγκρίνεται με τίποτα, όπως αντιθέτως, συγκρίνεται το είκοσι με το δέκα.\nΤο επιχείρημα δείχνει μια άπειρη διαδρομή προς μια καθορισμένη κατεύθυνση. Το συμπέρασμα τού επιχειρήματος, δεν είναι ο "Θεός" (όπως έχει ήδη "περιγραφεί" ή "οριστεί"), αλλά ένα κινούμενο και μυστηριώδες Χ που μας τραβάει προς τον εαυτό του και τραβάει όλες τις εικόνες και τις ιδέες μας από τον εαυτό τους. Με άλλα λόγια, η μόνη έννοια του Θεού σε αυτό το επιχείρημα είναι η έννοια αυτού που ξεπερνά τις έννοιες, κάτι που «δεν έχει δει κανένα μάτι ούτε αυτί ούτε ανθρώπινος λογισμός» (1 Κορ. 2: 9). Με άλλα λόγια, αυτός είναι ο πραγματικός Θεός.\nΟ C. S. Lewis, ο οποίος χρησιμοποιεί αυτό το επιχείρημα σε πολλά σημεία, το συνοψίζει ως εξής:\nΤα πλάσματα δεν γεννιούνται με επιθυμίες εκτός αν υπάρχει κάτι που να μπορεί να ικανοποιήσει αυτές τις επιθυμίες. Ένα μωρό αισθάνεται την πείνα. Ωραία, υπάρχει κάτι τέτοιο όπως το φαγητό. Ένα παπάκι θέλει να κολυμπήσει. Ωραία, υπάρχει κάτι τέτοιο όπως το νερό. Οι άνδρες αισθάνονται σεξουαλική επιθυμία. Ωραία, υπάρχει ένα τέτοιο πράγμα όπως το σεξ. Αν βρω στον εαυτό μου μια επιθυμία που δεν μπορεί να ικανοποιήσει καμία εμπειρία σε αυτόν τον κόσμο, η πιο πιθανή εξήγηση είναι ότι φτιάχτηκα για έναν άλλο κόσμο. (Απλός Χριστιανισμός, Βκ. III, κεφάλαιο 10, "Ελπίδα").\nΔημιουργία αρχείου: 5-8-2019.\nΤελευταία μορφοποίηση: 5-8-2019.


Αποκάλυψη για το VW Tiquan 2016 | Highoctane.gr\nVW Tiquan μέρος δεύτερο. Η νέα γενιά του πολύ δημοφιλούς στην ελληνική αγορά SUV της VW είναι έτοιμη για το ντεμπούτο της στο σαλόνι αυτοκινήτου της Φρανκφούρτης.\nΜε σχεδίαση εμπνευσμένη από το Cross Coupe GTE και βάση την πλατφόρμα MPQ το VW Tiquan 2016 έχει αυξημένο μήκος κατά 60mm και πλάτος 30mm ενώ επιπρόσθετα το ύψος έχει περιοριστεί κατά 70mm. Επιπρόσθετα το μεταξόνιο έχει αυξηθεί κατά 77mm φτάνοντας τα 2681mm κάτι βεβαίως που μεταφράζεται σε καλύτερους εσωτερικούς χώρους.\nΣύμφωνα με τη γερμανική φίρμα το VW Tiquan 2016 προσφέρει 29mm περισσότερο χώρο για τα πόδια των πίσω επιβατών ενώ ο χώρος των αποσκευών έχει αυξηθεί δραματικά κατά 145lt, φτάνοντας έτσι τα 615lt ή ακόμα και τα 1665lt με την πίσω σειρά των καθισμάτων αναδιπλωμένη.\nΣτο κομμάτι των κινητήρων το VW Tiquan 2016 διαθέτει μοτέρ τεχνολογίας Euro6. Στη βενζίνη έχουμε τους 1.4 TSI με 125ps και 150ps, τον 1.8 TSI με τους 180ps και βεβαίως τον 2.0 TSI με τους 220ps. Σε ότι έχει να κάνει με το Diesel συναντούμε τον 1.6 TDI των 115ps καθώς και τους 2.0 TDI με 150ps, 190ps και 240ps.\nΜε εξαίρεση τους entry level κινητήρες για κάθε καύσιμο που μεταδίδουν τα αποθέματα ροπής αποκλειστικά στους εμπρόσθιους τροχούς οι υπόλοιπες εκδόσεις διαθέτουν το σύστημα 4Motion με 5η γενιά Haldex.\nΤο νέο VW Tiquan 2016 αναμένεται στους δρόμους μέσα στο τρέχον έτος με τιμές αντίστοιχες της σημερινής γενιάς ενώ από το επόμενο έτος στη γκάμα θα προστεθεί μία έκδοση με μεγαλύτερο μεταξόνιο και επτά θέσεις.\nTags : VW Tiquan SUV Crossover TSI TDI Turbo Diesel DSG Auto\nΤιμές VW Tiquan 2011


Η Ελλάδα μετά την Κρίση – Γιωργος Αλογοσκουφης\nDate: 15 Ιουνίου, 2009Author: George Alogoskoufis 0 Σχόλια\nΑπό την Εισαγωγή στο βιβλίο Η Ελλάδα μετά την Κρίση\nΑπό τον Αύγουστο του 2007, η παγκόσμια κοινότητα βιώνει τη μεγαλύτερη οικονομική κρίση των τελευταίων ογδόντα χρόνων. Μια κρίση που πολλοί παρομοιάζουν με το μεγάλο κράχ του 1929.\nΤα πάντα στην παγκόσμια οικονομία έχουν αλλάξει προς το χειρότερο. Μία κρίση του διεθνούς χρηματοπιστωτικού συστήματος έχει μεταδοθεί στην πραγματική οικονομία, δημιουργώντας συνθήκες γενικευμένης ύφεσης και αύξησης της ανεργίας. Τα παραδοσιακά εργαλεία της νομισματικής και δημοσιονομικής πολιτικής αποδεικνύονται ανεπαρκή για την πρόληψη και αντιμετώπιση της κατάστασης. Παρά την μεγάλη διοχέτευση ρευστότητας εκ μέρους των κεντρικών τραπεζών, παρά τη μείωση των επιτοκίων και παρά τη διεύρυνση των δημοσιονομικών ελλειμμάτων, η παγκόσμια οικονομία έχει βυθισθεί σε βαθειά ύφεση.\nΤο τελευταίο διάστημα, οι διεθνείς οργανισμοί, η Ευρωπαϊκή Επιτροπή και όλες οι εθνικές κυβερνήσεις αναθεωρούν όλο και συχνότερα, τις εκτιμήσεις και τις προβλέψεις τους για την παγκόσμια και τις εθνικές οικονομίες. Έως πολύ πρόσφατα, κάθε αναθεώρηση ήταν προς το χειρότερο. Όλες οι εκτιμήσεις και οι προβλέψεις τονίζουν τις εξαιρετικές αβεβαιότητες και τους κινδύνους που απειλούν τις οικονομίες μας.\nΠολλοί έχουν ήδη αρχίσει να αμφισβητούν τις ίδιες τις αρχές λειτουργίας των μεικτών οικονομιών της αγοράς που χαρακτηρίζουν τις ΗΠΑ, την Ευρώπη, την Ιαπωνία και τις περισσότερες αναδυόμενες οικονομίες. Σε κάθε περίπτωση, η κρίση οδηγεί σε αναθεώρηση πολλών από τις ιδέες που καθορίζουν την οικονομική πολιτική στην παγκόσμια κοινότητα.\nΗ κρίση την οποία βιώνουμε είναι διαφορετική από οποιαδήποτε άλλη στη μεταπολεμική περίοδο.\nΠρώτον, είναι διαφορετική λόγω της έκτασής της. Προκλήθηκε από ανισορροπίες στην αμερικανική οικονομία, την καρδιά του παγκόσμιου χρηματοπιστωτικού συστήματος. Από εκεί ξεκίνησε, εκεί βρίσκονται τα αίτιά της και εκεί εκδηλώθηκαν οι πρώτες επιπτώσεις της. Αυτό τη διαφοροποιεί από προηγούμενες κρίσεις που είχαν ως αφετηρία και κατάληξη περιφερειακές και σχετικά μικρές οικονομίες. Η παρούσα κρίση είναι μεγάλη, θεμελιακή και ως εκ τούτου πολύ σοβαρή.\nΑπό τις αρχές Αυγούστου του 2007, και κυρίως μετά τις 15 Σεπτεμβρίου του 2008, το παγκόσμιο χρηματοπιστωτικό σύστημα εισήλθε σε μια φάση οξείας αποσταθεροποίησης, προβληματικής λειτουργίας των πιστωτικών αγορών, πρωτοφανούς υποτίμησης της αξίας των ακινήτων, αλλά και των χρεογράφων όπως τα ομόλογα και οι μετοχές. Για πολλούς μήνες κυριάρχησε η γενικευμένη αποστροφή στην ανάληψη κινδύνων και ο τραπεζικός τομέας κλυδωνίστηκε εκ θεμελίων.\nΗ κρίση πέρασε γρήγορα στην πραγματική οικονομία των Ηνωμένων Πολιτειών, της Ευρώπης, της Ασίας, της Λατινικής Αμερικής και του υπόλοιπου κόσμου. Η χρηματοπιστωτική κρίση επηρεάζει παντού το εμπόριο και τις επενδύσεις, την κατανάλωση, τις θέσεις εργασίας και το βιοτικό επίπεδο. Δεν είναι η πρώτη κρίση της νέας παγκόσμιας οικονομίας, αλλά σίγουρα φαίνεται να είναι η πιο οξεία και η πιο εκτεταμένη μετά τη μεγάλη ύφεση της δεκαετίας του 1930. Η κρίση αυτή δεν συγκρίνεται με τις άλλες περιπτώσεις χρηματοπιστωτικών και χρηματιστηριακών αναταραχών που ζήσαμε μετά το 1987.\nΗ Κρίση και η Παγκοσμιοποίηση\nΗ κρίση έχει δημιουργήσει μεγάλες αντιδράσεις σε σχέση με την ίδια την παγκοσμιοποίηση και το σύστημα των μεικτών οικονομιών. Οι αντιδράσεις εκτείνονται από τον προβληματισμό για τις αναγκαίες μεταρρυθμισείς, έως την πλήρη άρνηση της παγκοσμιοποίησης και των μηχανισμών της αγοράς.\nΠολλοί υποστηρίζουν ότι η τρέχουσα κρίση είναι πιθανό να αποδειχθεί μία πολύ δύσκολη δοκιμασία, όχι μόνο για τους χρηματοπιστωτικούς θεσμούς αλλά και για το σύνολο της οικονομικής πολιτικής και των οικονομικών θεσμών.\nΆλλοι επεκτείνουν την κριτική τους σε όλους τους εθνικούς και περιφερειακούς θεσμούς που χαρακτηρίζουν την παγκόσμια κοινότητα. Όχι μόνο στη δομή των οικονομιών, αλλά και στα πολιτικά συστήματα, στους διεθνείς οργανισμούς και το κοινωνικό κράτος.\nΤο γεγονός είναι καμία περιοχή ή χώρα δεν θα παραμείνει ανεπηρέαστη. Όλοι οι οικονομικοί θεσμοί και το σύνολο της οικονομικής πολιτικής επανεξετάζεται. Τόσο ο αναπτυγμένος όσο και ο αναπτυσσόμενος κόσμος επαναξιολογεί και αναπροσαρμόζει τις πολιτικές και τους θεσμούς του.\nΟι πιο μετριοπαθείς περιορίζουν την κριτική τους στη λειτουργία των χρηματοπιστωτικών αγορών, στους κανόνες σχετικά με τις αμοιβές στα ανώτερα στελέχη των τραπεζών και των επιχειρήσεων, στους ρυθμιστικούς κανόνες και την εποπτεία στις χρηματοπιστωτικές αγορές, καθώς και στους κανόνες της δημοσιονομικής, νομισματικής και κοινωνικής πολιτικής.\nΑπό την άλλη, οι αρνητές της παγκοσμιοποίησης προκρίνουν μία νέα πολιτική εκστρατεία κατά των μεικτών οικονομιών της αγοράς και κατά της παγκοσμιοποίησης.\nΛίγοι είναι εκείνοι που εφησυχάζουν ακόμη και σήμερα, θεωρώντας την παρούσα κρίση συγκυριακή και παροδική.\nΗ κρίση έχει προφανώς ενισχύσει την θέση των σκεπτικιστών και των αρνητών της παγκοσμιοποίησης.\nΤι συμπέρασμα όμως πρέπει να εξάγουμε από την κρίση που βιώνουμε. Πρόκειται για μία θεμελιακή κρίση, ή για κάτι λιγότερο θεμελιώδες, το οποίο μπορεί να αντιμετωπισθεί με τις κατάλληλης προσαρμογές της οικονομικής πολιτικής και της οικονομικής διακυβέρνησης.\nΕίναι πολύ νωρίς ακόμη για να βγάλουμε οριστικά συμπεράσματα. Άλλωστε ακόμη κινούμαστε σε μία αχαρτογράφητη περιοχή. Ωστόσο, έχουμε εμπειρίες από το παρελθόν. Από τη «μεγάλη ύφεση» της δεκαετίας του 1930. Μπορούμε να διασφαλίσουμε τις αναγκαίες οικονομικές και θεσμικές προσαρμογές που θα προστατεύσουν τις οικονομίες και τις κοινωνίες μας από μία παρατεταμένη διεθνή πιστωτική ασφυξία και μία μεγάλη συρρίκνωση της κατανάλωσης, των επενδύσεων, της ανάπτυξης και της απασχόλησης;\nΑυτή είναι η πρώτη ομάδα ερωτημάτων στην οποία επιχειρεί να απαντήσει αυτό το βιβλίο. Όχι μόνο για την Ελλάδα, αλλά και για την Ευρώπη. Άλλωστε η Ελλάδα είναι πλήρες μέλος της Ευρωπαϊκής Ένωσης. Έχει υιοθετήσει το ευρωπαϊκό κεκτημένο, και μετέχει στην παγκόσμια κοινότητα ως μέλος της Ευρωπαϊκής Ένωσης. Πολλές από τις επιλογές που έχουμε μπροστά μας εξαρτώνται από κεντρικές ευρωπαϊκές επιλογές, τις οποίες δεν μπορούμε παρά να προσπαθήσουμε να επηρεάσουμε, αλλά και να παρακολουθήσουμε όταν διαμορφωθούν.\nΥπάρχουν μερικά κεντρικά ερωτήματα για την Ευρώπη. Πρέπει να συνεχίσει η ευρωπαϊκή οικονομία να επιδιώκει τη μεγαλύτερη ενσωμάτωσή της στο διεθνές οικονομικό σύστημα; Ποιες μεταρρυθμίσεις και πολιτικές απαιτούνται ως αντίδοτο στη κρίση; Τι πρέπει να κάνουμε ώστε να προετοιμάσουμε τη ήπειρό μας για την περίοδο μετά την κρίση; Ποιο είναι το μέλλον του ευρωπαϊκού κοινωνικού κράτους;\nΩστόσο, η Ελλάδα, όπως και κάθε άλλη ευρωπαϊκή χώρα, έχει και τις δικές της ιδιαιτερότητες. Ιδιαιτερότητες που απαιτούν και μία εθνική προσπάθεια, πέραν, αλλά και σε συμφωνία, με τις ευρωπαϊκές πρωτοβουλίες.\nΗ κρίση που βιώνουμε αποτελεί κίνδυνο αλλά και ευκαιρία. Και για την Ευρώπη, αλλά και για την Ελλάδα. Ευκαιρία να συνειδητοποιήσουμε τα λάθη του παρελθόντος και να αποφύγουμε ένα νέο κύκλο εσωστρέφειας και ομφαλοσκόπησης. Αποτελεί ευκαιρία υπέρβασης των εμποδίων στις θεσμικές, οικονομικές, κοινωνικές και πολιτικές μεταρρυθμίσεις που χρειάζονται για να δημιουργηθεί μία νέα περίοδος ευημερίας.\nΗ Διεθνής Κρίση και η Ελληνική Οικονομία\nΕίναι γεγονός ότι μέσα στο εξαιρετικά δυσμενές περιβάλλον που δημιούργησε η κρίση, η ελληνική οικονομία επέδειξε αρχικά αξιοσημείωτες αντοχές. Το 2008, η διεθνής οικονομική κρίση επηρέασε την Ελλάδα λιγότερο από ό,τι τις περισσότερες ευρωπαϊκές οικονομίες.\nΚαι αυτό, γιατί η διεθνής κρίση βρήκε την ελληνική οικονομία σε μία περίοδο κατά την οποία είχε ενισχυθεί λόγω της δημοσιονομικής προσαρμογής και των διαρθρωτικών μεταρρυθμίσεων που εφαρμόζονταν.\nΗ σοβαρή προσπάθεια που έγινε τα τελευταία πέντε χρόνια για την αντιμετώπιση των διαρθρωτικών προβλημάτων της οικονομίας, με τη στρατηγική της ήπιας δημοσιονομικής προσαρμογής και την πολιτική των διαρθρωτικών μεταρρυθμίσεων, είχε πράγματι θετικά αποτελέσματα.\nΩστόσο, χωρίς αμφιβολία, η διεθνής οικονομική κρίση βρήκε τη χώρα μας στη μέση της μεταρρυθμιστικής προσπάθειας. Από το τελευταίο τρίμηνο του 2008, οι βαθιά ριζωμένες διαρθρωτικές αδυναμίες της οικονομίας μας άρχισαν να αναδεικνύονται ανάγλυφα και έντονα. Αυτό συνέβη τόσο λόγω της επιδείνωσης της κρίσης των αγορών, όσο και λόγω της εντεινόμενης ύφεσης της παγκόσμιας οικονομίας.\nΝωρίτερα από όλα αναδείχθηκαν τα διαρθρωτικά δημοσιονομικά προβλήματα της χώρας. Αυτά σχετίζονται κυρίως με το μεγάλο δημόσιο χρέος που δημιουργήθηκε μετά το 1981, και το οποίο πρέπει να αναχρηματοδοτείται στις διεθνείς αγορές. Σε συνθήκες διεθνούς πιστωτικής ασφυξίας τα περιθώρια των επιτοκίων διευρύνθηκαν σημαντικά. Αναδείχθηκαν όμως και άλλα δημοσιονομικά προβλήματα. Τα αδιέξοδα του ασφαλιστικού μας συστήματος, η εκτεταμένη φοροδιαφυγή και εισφοροδιαφυγή, και η έλλειψη πειθαρχίας στις δαπάνες – τόσο στον στενό δημόσιο τομέα, όσο και στις δημόσιες επιχειρήσεις και οργανισμούς.\nΤο ότι οι πρώτες επιπτώσεις της κρίσης στη χώρα μας αποτυπώθηκαν στο δημοσιονομικό έλλειμμα και το χρέος δεν είναι διόλου τυχαίο. Διότι, στα δημόσια οικονομικά εστιάζονται οι κυριότερες διαρθρωτικές αδυναμίες της ελληνικής οικονομίας.\nΕκ των πραγμάτων, νέες εντατικές προσπάθειες εξάλειψης των δημοσιονομικών ελλειμμάτων και έντονης αποκλιμάκωσης του δημόσιου χρέους θα πρέπει να επιδιωχθούν μόλις περάσουμε σε περίοδο ανάκαμψης της διεθνούς οικονομίας. Ωστόσο, ακόμη και εν μέσω της κρίσης, η δημοσιονομική κατάσταση θα πρέπει να ελεγχθεί. Τα δημοσιονομικά ελλείμματα θα πρέπει σε πρώτη φάση να βρεθούν και πάλι κάτω από το 3% του ΑΕΠ. Ωστόσο, υπάρχουν σοβαρές αμφιβολίες αν κάτι τέτοιο είναι επιθυμητό, ή και εφικτό ως το τέλος του 2010, όπως απαιτεί από την Ελλάδα η Ευρωπαϊκή Επιτροπή και το Συμβούλιο Ecofin με τις αποφάσεις που ελήφθησαν το 2009.\nΛόγω της κρίσης, η έμφαση ασφαλώς θα πρέπει να δοθεί στα προβλήματα της πραγματικής οικονομίας, στη στήριξη της ανάπτυξης που πλήττεται από τις επιπτώσεις της κρίσης και στην ενίσχυση των οικονομικά ασθενέστερων. Αυτό απαιτεί βραδύτερους ρυθμούς δημοσιονομικής προσαρμογής, και η Ελλάδα θα πρέπει να επιδιώξει ίση μεταχείριση σε σχέση με τις υπόλοιπες χώρες της ευρωζώνης.\nΠροφανώς παραμένουν μεγάλα προβλήματα.\nΠροφανώς χρειάζεται να υπάρξει περαιτέρω πρόοδος στη δημοσιονομική προσαρμογή.\nΠροφανώς χρειάζεται να ενισχυθούν οι προσπάθειες για την αντιμετώπιση της φοροδιαφυγής και της σπατάλης στις δημόσιες επιχειρήσεις και τους οργανισμούς.\nΠροφανώς χρειάζεται να αντιμετωπίσουμε τη γραφειοκρατία και τις άλλες στρεβλώσεις που κρατούν τη διεθνή μας ανταγωνιστικότητα σε χαμηλά επίπεδα.\nΠροφανώς χρειάζεται να βελτιώσουμε την αποτελεσματικότητα της δημόσιας παιδείας, της υγείας και του κοινωνικού κράτους.\nΕίναι αναπόφευκτο κάποιες από τις προτεραιότητες να προσαρμόζονται λόγω της διεθνούς οικονομικής κρίσης.\nΩστόσο, αυτή η προσαρμογή δεν πρέπει να οδηγήσει σε διακύβευση των κεντρικών στόχων. Τόσο η αποκατάσταση της δημοσιονομικής ισορροπίας όσο και η ενίσχυση της ανταγωνιστικότητας της χώρας, είναι κεντρικοί στόχοι που λειτουργούν τελικά προς όφελος των πολιτών. Χρειάζεται συνέχεια και συνέπεια. Η αναζήτηση ενός δήθεν νέου αναπτυξιακού προτύπου για τη χώρα δεν πρέπει να οδηγήσει σε παλινδρομήσεις και πειραματισμούς που ενισχύουν την αβεβαιότητα και δημιουργούν νέα προβλήματα για το μέλλον. Η «ήπια προσαρμογή» θα πρέπει να γίνει περισσότερο προσαρμογή και λιγότερο ήπια. Οι ακρότητες όμως θα πρέπει να αποφευχθούν.\nΗ διεθνής κρίση, ακόμη και αν αποδειχθεί παρατεταμένη, ασφαλώς θα περάσει. Η Ελλάδα πρέπει από τώρα να λειτουργεί όχι μόνο με γνώμονα την αντιμετώπιση των επιπτώσεων της κρίσης, αλλά και με γνώμονα την προετοιμασία της για την μακρά περίοδο που θα ακολουθήσει μετά τον τερματισμό της κρίσης.\nΗ ανάλυση που ακολουθεί τεκμηριώνει την ανάγκη συνέχειας και συνέπειας. Οδηγεί σε συγκεκριμένα συμπεράσματα αναφορικά με τις προτεραιότητες της μεταρρυθμιστικής και της οικονομικής πολιτικής της χώρας. Σε συμπεράσματα συμβατά με ανάγκες και τις ιδιαιτερότητες της χώρας, αλλά και τις προτεραιότητες της Ευρωπαϊκής Ένωσης.\nΑυτό το στόχο επιχειρεί να υπηρετήσει αυτό το βιβλίο.\nΔίδονται απαντήσεις σε μία σειρά από ερωτήματα.\nΤι διδάγματα μπορούμε να αντλήσουμε από την κρίση προκειμένου να αποφύγουμε παρόμοιες κρίσεις στο μέλλον;\nΠοια πολιτική πρέπει να ακολουθήσουμε προκειμένου να αμβλύνουμε τις συνέπειες τις κρίσης;\nΤι επιπτώσεις θα έχει η κρίση στην πορεία της Ευρωπαϊκής Ολοκλήρωσης;\nΤι συμπεράσματα μπορούμε να αντλήσουμε για την πορεία της δημοσιονομικής προσαρμογής και των διαρθρωτικών μεταρρυθμίσεων;\nΤι πρέπει να γίνει στο δημόσιο τομέα, στη φορολογική πολιτική και στο κοινωνικό κράτος;\nΣτα κεφάλαια που ακολουθούν αναλύονται διεξοδικά τόσο η διεθνής κρίση όσο και η κατάσταση της ελληνικής οικονομίας. Αξιοποιείται η διεθνής αλλά και η ευρωπαϊκή εμπειρία για να πέσει άπλετο φώς στα διαρθρωτικά προβλήματα της οικονομίας μας και να αναζητηθούν λύσεις που θα οδηγήσουν σε μία νέα περίοδο ανάπτυξης και ευημερίας την οικονομία και την κοινωνία μας.\nΠροηγούμενο Προηγούμενο άρθρο: Η Δραχμή: Από τον Φοίνικα στο Ευρώ\nΕπόμενη Επόμενο άρθρο: Η Δημοσιονομική Κρίση και το Πρόγραμμα Προσαρμογής


It's-a-me, Mario / Η μεγάλη επιστροφή με το Super Mario 3D World + Bowser’s Fury!\n12 Φεβρουαρίου , 2021 • 2 MINS READ\nΠερίληψη: Ο αγαπημένος υδραυλικός επιστρέφει στο remake μιας από τις αγαπημένες μας περιπέτειες και υπόσχεται -άλλη μια φορά- ατελείωτες ώρες διασκέδασης!\nΠώς από το 1981, που έκανε την πρώτη του εμφάνιση σαν κομπάρσος στο Donkey Kong, ο Mario κατάφερε να εξελιχθεί στον πιο αναγνωρίσιμο ήρωα στην ιστορία του gaming; Πώς φτάσαμε ως εδώ και πώς κατάφερε ένα παιχνίδι να αντέξει τόσο πολύ στον χρόνο;\nΟι απαντήσεις είναι πολύπλευρες και μια ματιά στους αριθμούς θα μας βοηθήσει να καταλάβουμε το μέγεθος του φαινομένου που λέγεται Mario και πώς κατέληξε η διαχείριση ενός ονόματος να αποτελεί παράδειγμα προς μίμηση όχι μόνο για τον χώρο του gaming αλλά για όλη τη λειτουργία της αγοράς.\nΞεκινώντας είναι άξιο αναφοράς ότι το franchise Mario είναι το franchise με τις περισσότερες πωλήσεις στην ιστορία της gaming βιομηχανίας. Το brand Mario έχει καταγράψει συνολικά πάνω από 670 εκατομμύρια πωλήσεις με τα διάφορα concept του, με το Super Mario, που είναι το κυρίως παιχνίδι, να είναι υπεύθυνο για τις μισές! Οι υπόλοιπες οφείλονται σε παιχνίδια με πρωταγωνιστή τον Mario όπως Mario Kart, Mario Party κλπ.\nΜια ειδική αναφορά αξίζει στη σειρά Super Mario, καθώς οι περισσότεροι, που έχουν παίξει οποιοδήποτε παιχνίδι, έχουν δει ή παίξει και κάποιο Super Mario. Από τις ρομαντικές εποχές των 80s μέχρι σήμερα η Nintendo φροντίζει να μην αφήνει τους φίλους της να ξεχάσουν τον αγαπημένο τους ήρωα φέρνοντας όλο και περισσότερες περιπέτειες του! Όμως τι είναι αυτό που εδώ και 40 χρόνια τραβάει τους gamers σε έναν ήρωα καθιστώντας τον τόσο αναγνωρίσιμο στο κοινό του; Στην περίπτωση του Mario δεν είναι ούτε τα εντυπωσιακά γραφικά ούτε το πρωτότυπο σενάριο.\nΤα γραφικά είναι όχι καλύτερα από άλλα βιντεοπαιχνίδια της εκάστοτε γενιάς, το σενάριο όχι το πιο πρωτότυπο (ένας δεινόσαυρος απαγάγει την πριγκίπισσα, την φυλακίζει κάστρο, ένας υδραυλικός καλείται σώσει...) αλλά δεν είναι αυτά που έχουν καθηλώσει όλες τις γενιές gamer από τότε που υπάρχει gaming στον πλανήτη μέχρι σήμερα. Είναι η διασκέδαση, η ευκολία του να πιάσεις «τον μοχλό» και να μπεις στο παιχνίδι. Η ομαλή κίνηση της οθόνης στα 80s. Τα νέα concept στα 90s όπως το Mario Kart. Οι νέοι τρόποι χειρισμού στα 00s με το Wii. Ποτέ εδώ και 40 χρόνια οι gamers δεν έμειναν χωρίς λόγο να παίξουν άλλη μια περιπέτεια του Mario!\nΠαράλληλα, πέρα από τα videogames, ο Mario έσπασε τα στενά όρια του gaming και κατάφερε να εισαχθεί στην pop κουλτούρα. Μπλουζάκια, κούπες, λευκά είδη με το πρόσωπο του αγαπημένου ήρωα κάνουν όλο και πιο συχνά την εμφάνιση τους καθιστώντας τον τον πιο αναγνωρίσιμο ήρωα που έχει παράξει ποτέ η gaming βιομηχανία. H διαχρονικότητα και η αναγνωρισιμότητά του δείχνει στην Nintendo τον δρόμο.\nΚαι αυτός δεν είναι άλλος από το να συνεχίσει να επενδύει στον αγαπημένο ήρωα, χαρίζοντας μας νέες περιπέτειες ή επαναφέροντας μας με νέους τρόπους τις παλιές κρατώντας μας... γαντζωμένους στα χειριστήρια μας!


DumSpiroBet - Infos Πέμπτης UPDATE 20.50 (Worm)\nInfos Πέμπτης UPDATE 20.50 (Worm)\nWednesday, 17 April 2019 15:28\nΓ' ΓΑΛΛΙΑΣ ΜΠΟΥΛΟΝ - ΚΕΒΙΓΙ (4 αγωνιστικές πριν το φινάλε), Η ισοπαλία δεν καταστρέφει τις ομάδες που παλεύουν για την σωτηρία τους. ΙΣΟΠΑΛΙΑ @3.00 Pamestoixima.gr.\nΣΟΥΠΕΡ ΚΑΠ ΙΣΛΑΝΔΙΑΣ ΒΑΛΟΥΡ - ΣΤΙΑΡΝΑΝ, Έχουν φέρει 17 στα 18 γκολ - γκολ στα τελευταία μεταξύ τους.\nΠΟΛΩΝΙΑ ΤΡΙΤΗ ΚΑΤΗΓΟΡΙΑ ΠΟΓΚΟΝ Β' - ΣΟΚΟΛ, Έχουν φέρει 3 ανατροπές στα 5 τελευταία τους.\nΒ' ΠΟΛΩΝΙΑΣ ΣΤΟΜΙΛ ΟΛΣΤΖΙΝ - ΧΡΟΜΠΡΙ, Πολύ ωραίο 3 for 3 αλλά και με πολύ δύσκολη βαθμολογία. Πέρυσι μάλιστα η Στόμιλ είχε σωθεί με διπλό την τελευταία αγωνιστική στην έδρα της Χρόμπρι. "Σειρά" τώρα έχει ο άσσος αλλά έχει πολύ ρίσκο. Για λίγα.\nΣΙΔΝΕΫ - ΠΕΡΘ ΓΚΛΟΡΙ (Προτελευταία αγωνιστική κανονικής περιόδου), Ενδιαφερόμενος με αδιάφορο καθώς η Σίδνεϊ θέλει την νίκη για να διατηρήσει την δεύτερη θέση και να πάει στον τελικό. Η Περθ Γκλορι έχει εξασφαλίσει την πρωτιά και βρίσκεται ήδη στον τελικό του πρωταθλήματος. Στο 2.40 ο άσσος στον Stoiximan.\nΑΝΖΙ - ΑΧΜΑΤ ΓΚΡΟΖΝΙ,Ξεφεύγουν κάπως οι τιμές και έχουν δώσει πάνω από 20.00 στον άσσο. Η Ανζί δεν βλέπεται αλλά παίζει και ρέστα για την παραμονή της. Ο απλός άσσος στο Pamestoixima.gr παίζει στο 22.00 ενώ ο άσσος με γκολ 0 γκολ στο 65.00 ... 'Ανζι και over στο 61.00 και 1Χ με γκολ - γκολ στο 13.50.\nLast modified on Thursday, 18 April 2019 20:46\nInfos Τετάρτης UPDATE 17.00 (Worm)


Τρανόσαυρα – Άτλαντας Ερπετών και Αμφιβίων Ελλάδας\nΟλικό μήκος σώματος έως και 16 εκατοστά, με την ουρά να ξεπερνά το διπλάσιο μήκος. Το σώμα της είναι εύρωστο και τα άκρα της μεγάλα. Το κεφάλι μεγάλο με σχετικά οξύληκτο ρύγχος. Τα ανήλικα άτομα εμφανίζονται είτε με ενιαίο καφέ χρώμα ραχιαία με λευκά στίγματα κατά μήκος των πλευρών, είτε με 3-5 λευκές γραμμές κατά μήκος του σώματος σε καφέ φόντο. Τα ενήλικα αρσενικά έχουν ενιαίο έντονο πράσινο χρώμα ραχιαία και συχνά κατά την αναπαραγωγική περίοδο εμφανίζουν γαλάζιο χρώμα στο λαιμό πλευρικά, ενώ σε μερικά άτομα το γαλάζιο χρώμα μπορεί να εκτείνεται σε ολόκληρες τις πλευρές. Τα θηλυκά έχουν ενιαίο πράσινο χρώμα και συνήθως διατηρούν τις λευκές γραμμές και στίγματα της ανήλικης φάσης, ενώ διακρίνονται από τα αρσενικά και από το κατά πολύ μικρότερο αναλογικά κεφάλι τους. Και στα δύο φύλα η κοιλιά είναι έντονου κίτρινου χρώματος στην ενήλικη φάση τους. Κάποιοι νησιωτικοί πληθυσμοί μπορεί ελαφρώς να διαφέρουν.\nΠρόκειται για ημερόβια σαύρα, πολύ νευρική και ντροπαλή που θα τρέξει ταχύτατα να κρυφτεί στη βλάστηση με την παραμικρή ενόχληση. Προτιμά ενδιαιτήματα με πυκνή βλάστηση και βράχους και μπορεί να βρεθεί σε ανοιχτά δάση, μεσογειακή μακκία, λιβάδια, αμμοθίνες, κήπους, ελαιώνες, κ.ά. Συχνά σκαρφαλώνει σε πετρότοιχους, κορμούς και θάμνους. Τα αρσενικά κρατούν επικράτειες και τις διεκδικούν σθεναρά. Η αναπαραγωγή ξεκινά νωρίς την άνοιξη και τα θηλυκά γεννούν από έξι έως 20 αυγά (σπάνια περισσότερα) στις αρχές του καλοκαιριού. Τρέφεται με κάθε λογής Ασπόνδυλα, αλλά και με μικρά Ερπετά και Θηλαστικά.\nΕξαπλώνεται στις δυτικές και ανατολικές ακτές των Βαλκανίων και στην δυτική Τουρκία. Στην Ελλάδα απαντά σχεδόν σε όλη την ηπειρωτική χώρα και στα περισσότερα νησιά.\nΠεριλαμβάνεται στο Παράρτημα IV της Οδηγίας των Οικοτόπων 92/43/ΕΟΚ, στο ΠΔ 67/81 και στο Παράρτημα II της Σύμβασης της Βέρνης. Χαρακτηρίζεται ως Μειωμένου Ενδιαφέροντος (LC), τόσο από την IUCN (2020), όσο και από το Κόκκινο Βιβλίο των Απειλούμενων Ζώων της Ελλάδας (2009). Η κατάσταση διατήρησης του είδους χαρακτηρίζεται ως ικανοποιητική.


Σαν Σήμερα: Το πρώτο γκολ του Μαραντόνα [vid]\n| 20.10.2021 | 09:39\nΣαν Σήμερα: Το πρώτο γκολ του Μαραντόνα. Σαν σήμερα, σε ηλικία 16 ετών στις 20 Οκτωβρίου του 1976 ο Μαραντόνα σημειώνει το πρώτο του γκολ.\nΣαν Σήμερα: Το πρώτο γκολ του Μαραντόνα. Σαν σήμερα, 20 Οκτωβρίου του 1976, ο 16χρονος τότε, Ντιέγκο Αρμάντο Μαραντόνα σημείωσε το πρώτο του επίσημο τέρμα, στο 36ο λεπτό του αγώνα πρωταθλήματος Αρχεντίνος Τζούνιορς – Ταγέρες. Ένα από τα πολλά τα οποία θα ακολουθήσουν.\nΣαν Σήμερα: Το πρώτο γκολ του Μαραντόνα\nΟ Μαραντόνα, πέραν του πρώτο του γκολ, έμεινε στην ιστορία για μια άλλη φάση. Στις 22 Ιουνίου 1986, η Αργεντινή αντιμετώπισε την Αγγλία για τα προημιτελικά του Παγκοσμίου Κυπέλλου στο Μεξικό. Ένα ματς που έμελλε να μετατραπεί στο ιστορικότερο της διοργάνωσης. Με πρωταγωνιστή ποιον άλλον; Τον άνθρωπο που δίχασε πιθανότατα όσο κανείς άλλος την κοινωνία του ποδοσφαίρου. Με τη μία πλευρά να πιστεύει πως υπήρξε ο καλύτερος ποδοσφαιριστής του κόσμου και την άλλη να τον έχει βάλει στο… σκαμνί εξαιτίας των πράξεών του εκτός αγωνιστικών χώρων.\nΌπως και να ‘χει, ο Μαραντόνα άφησε ανεξίτηλο το στίγμα του στο ποδόσφαιρο. Με αφετηρία εκείνη τη ζεστή ημέρα του Ιουνίου, όπου η Αργεντινή ήθελε να προκριθεί στα ημιτελικά της διοργάνωσης και να βρεθεί ακόμη πιο κοντά στη 2η κατάκτηση Μουντιάλ. Ο προημιτελικός βρίσκεται στο 51′, ο Στιβ Χοτζ κάνει λάθος γύρισμα για τον τερματοφύλακα Πίτερ Σίλτον, η μπάλα κατευθύνεται ψηλοκρεμαστά προς τη μικρή περιοχή και ο ύψους 1,65 Μαραντόνα παίρνει τελευταία στιγμή τη «μπουκιά» από το στόμα του ύψους 1.83 Σίλτον. Όλοι απόρησαν πώς ο σαφώς κοντύτερος Μαραντόνα, πήρε την κεφαλιά από τον Άγγλο γκολκίπερ, ο οποίος βρισκόταν και σε πλεονεκτική θέση. Ο «Θεός» όμως έβαλε το… χέρι του και μπήκε αυτό το γκολ.


Άθληση και Laser μυωπίας - genenutrition.gr\nPrevious Article Κράμπες και Άσκηση\nNext Article Οι πόνοι στη μέση από αθλήματα\nΌσοι ασχολούνται με τον αθλητισμό, τόσο επαγγελματικά όσο κι ερασιτεχνικά, έχουν αυξημένες απαιτήσεις από την όρασή τους.\nΣχεδόν όλα τα sports απαιτούν καλό οπτικό πεδίο και άριστο συντονισμό όρασης και χεριού - ποδιού.\nΟι αθλητές - μύωπες αντιμετωπίζουν συχνά προβλήματα τόσο με τη χρήση των γυαλιών οράσεως, όσο και με τους φακούς επαφής. Τα γυαλιά δημιουργούν προβλήματα τραυματισμών, μειωμένου «καθαρού» πεδίου, όσο και περιφερειακής παραμόρφωσης του πεδίου. Η ομαλή χρήση των φακών επαφής δυσκολεύει από σκόνη, ιδρώτα, μολύνσεις.\nΗ επιλογή της μεθόδου διόρθωσης της μυωπίας με laser λαμβάνει κυρίως υπόψη το είδος του αθλήματος ή της δραστηριότητας (χόμπυ). Ο άξονας είναι πάντα η ασφάλεια των οφθαλμών.\nΑθλήματα ή δραστηριότητες, στα οποία δεν υπάρχει επαφή ή αυτή είναι μικρού βαθμού (πχ. τέννις, στίβος, καταδύσεις, τζόκινγκ, γκολφ), μπορεί να χρησιμοποιηθεί η μέθοδος LASIK. Το πιο γνωστό παράδειγμα είναι ο παγκοσμίου φήμης πρωταθλητής γκολφ Tiger Woods.\nΠερισσότερες πληροφορίες για τη μυωπία και άλλες διαθλαστικές ανωμαλίες, μπορείτε να δείτε εδώ: http://lasermiopias.gr


Όταν ο Κατακτητής θέλει την μπύρα του ΤΩΡΑ…! - inagreece\nΌταν ο Κατακτητής θέλει την μπύρα του ΤΩΡΑ…!\nBy inagreece on\t Αύγουστος 11, 2015 ΑΡΘΡΑ\nTης Τζένης Κωστοπούλου\nΑύγουστος 2015. Μεσημέρι Τετάρτης. Κρήτη.\nΤο βαφτιστικό όνομα της μικρής, τουριστικής ταβέρνας στην Επάνω Βιάννο του νομού Ηρακλείου είναι ελληνικό αλλά δυσκολεύεται κανείς να το αντιληφθεί… , αφενός επειδή είναι γραμμένο με λατινικά ψηφία, αφετέρου επειδή του λείπουν τα δύο τελευταία γράμματα. Ένα μεγάλο ρωσίζον «Lefk» (τα ρέστα από το προσωνύμιο «Λεύκες») πάνω από την πόρτα της εισόδου, αφήνει να αιωρείται το ενδεχόμενο να σερβίρονται εντός, πιάτα από τον Καύκασο. Την πιθανότητα αυτή τη διαλύει όμως, άμα τη εμφανίσει, η στερεωμένη επί του τοίχου κρητική λύρα και το πλεχτό κεφαλομάντηλο που θα πρέπει να διακοσμούν το χώρο εδώ και τριάντα τουλάχιστον χρόνια, αν κρίνει κανείς από το πάχος της επικαθισμένης τηγανίλας. Οι αναθυμιάσεις του τηγανιού έχουν αθροιστικά προκαλέσει effect ακαμψίας και μουμιοποίησης στο ντεκόρ.\nΟι θαμώνες παρακολουθούν υπομονετικά τις δυο μόνες γυναίκες (μάνα και κόρη) που έχουν πάρει επ’ ώμου το μαγείρεμα και το σέρβις…, αλλά και την εκπρόσωπο της τρίτης γενεάς, μια γυμνόστηθη πανοφόρο μπέμπα, ενάμιση περίπου έτους, που περιφέρεται στα τραπέζια και μοιράζει τζάμπα χαμόγελα.\nΞαφνικά, τα τζάμπα χαμόγελα κόβονται. Μία δυσαρεστημένη « Τσιτσίλχεν» από τα έξω τραπέζια, πλησιάζει απειλητικά το άβατον της ταβέρνας με βηματισμό Βέρμαχτ που καμουφλάρεται δύσκολα κάτω από το κλαρωτό της φουστάνι. Παραβιάζει το FIR των ψυγείων που υπερλειτουργούν ηχηρά λόγω ζέστης και μπαίνει στην κουζίνα. Η δήλωση–απαίτηση : « Ι want (βάντ) my beer NOW!» και κυρίως αυτό το NOW, αναγκάζουν την νεαρότερη εκ των δύο γυναικών, να αφήσει μισοσφαγμένη μια ντομάτα από την τρέχουσα χωριάτικη, να σκουπίσει, όπως–όπως τα χέρια της και να τσακιστεί με τέσσερα καλογυαλισμένα ποτήρια επί πίνακι, στο τραπέζι της δεσποτικής αφέντρας Γερμανίδας, το οποίο μάλιστα επανδρώθηκε πολύ αργότερα από τα υπόλοιπα αναμένοντα τραπέζια.\nΓιατί Νόμος είναι το δίκιο του ιδιοκτήτη και γιατί η υπόλογη ταβερνιάρισσα κουβαλάει ασυνείδητα εν προκειμένω μια συλλογική ευθύνη. Μπορεί, δεν μπορεί, κατέχει, δεν κατέχει το know how και το know now… πρέπει να αποδείξει ότι οι Έλληνες δεν είναι ανίκανα τεμπελόσκυλα…\nΔε χαμογελάει πλέον. Ούτε η ίδια ούτε η μπέμπα της. Σερβίρει.\nΣτην Επάνω Βιάννο του νομού Ηρακλείου της Κρήτης, την επομένη της Συμφωνίας Τσίπρα- Μέρκελ , σηκώθηκαν και κυμάτισαν γερμανικές σημαίες. Δεν είναι σχήμα λόγου. Συνέβη πραγματικά. Απλώς η είδηση υποβαθμίστηκε από τα μέσα μαζικής ενημέρωσης του νησιού κι έμεινε ορφανή να μεταφέρεται με θυμό , από στόμα σε στόμα. Δεν το έμαθε κι ο παππούς Γλέζος. Ιδιοκτήτες γαρ οι Γερμανοί στο συγκεκριμένο χωριό, που συνδυάζει αμέτρητα πλεονεκτήματα και χαρακτηριστικά βουνού, κάμπου και θάλασσας ταυτόχρονα, θεώρησαν ότι η γη και το ύδωρ που έδωσε ο Έλληνας πρωθυπουργός, κατά κάποιο τρόπο, τους ανήκει. Μαζί με ό,τι πετάει, κολυμπάει και μαγειρεύει εντός, εκτός και επί τα αυτά της…\nΟι Γερμανοί –ιδιοκτήτες στο χωριό ξέρουν να διαλέγουν στέκια. Πάνε εκεί που τους παίρνει να το παίζουν αφεντικά. Γιατί υπάρχουν κι άλλα μέρη. Κάτι καφενέδες, κάτι αυλές, όπου τα βλέμματα είναι πιο διαπεραστικά κι από σφαίρες καλάσνικωφ.\nΟι Κρητικοί έχουν να το λένε ότι κανένας κατακτητής δεν καλοπέρασε στα μέρη τους. Η ειδοποιός διαφορά στην προκειμένη περίπτωση είναι ότι οι επίδοξοι κατακτητές πρόλαβαν κι αγόρασαν σπίτια, πριν καν επιτάξουν όλα τα υπόλοιπα.\nΈτσι, η μικρή ταβέρνα «Lefk» έγινε ένα πεδίο βολής μικρό και πικρό… Και η μεγάλη ειρωνεία είναι πως πριν πάρει ο περαστικός την κατηφόρα ίσαμε να φτάσει στην πόρτα της, περνάει υποχρεωτικά από μια ακόμα μικρότερη και πικρότερη χαρακτηριστική πλατεία, με το μνημείο των πεσόντων ’40- ’44 καρφωμένο στην κεφαλή της…. Τα αντρικά ονόματα που είναι σκαλισμένα στο μάρμαρο σίγουρα δεν πίνουν καφέ εκεί που κάνουν τσαμπουκάδες οι Τσιτσίλχεν των όψιμων τραπεζιών…Αλλού συχνάζουν.\nΆνω Βιάννος Γερμανοί Κρήτη Μνημόνιο Τζένη Κωστοπούλου


Νηπιαγωγείο & Δημοτικό Σχολείο Αγίας Τριάδας Ν. Ευβοίας\nΟι μαθητές του Νηπιαγωγείου & της Δ΄ τάξης του Δημοτικού Σχολείου Αγίας Τριάδας Ν. Ευβοίας συμμετέχοντας φέτος στο εκπαιδευτικό πρόγραμμα της UNICEF «Σχολεία Υπερασπιστές των Παιδιών» είχαν τη δυνατότητα να αναπτύξουν και να καλλιεργήσουν «άγνωστες» πλευρές της προσωπικότητας και των χαρισμάτων τους.\nΝηπιαγωγείο Εκπαιδευτηρίων "Παλλάδιο" Βάρη Αττικής\nΣτα όνειρα των μικρών μας φίλων του Νηπιαγωγείου των Εκπαιδευτηρίων "Παλλάδιο", στη Βάρη Αττικής λάμπει ένας καλύτερος κόσμος. Ένας κόσμος που όλα τα παιδιά απολαμβάνουν τα δικαιώματά τους. Το γέλιο, η περιπέτεια, η φαντασία κυριάρχησαν στις δράσεις τους και το σχολείο άνοιξε για ακόμη μια χρονιά την «αγκαλιά» του σε όλα τα παιδιά.\nΔημοτικό Σχολείο Ασωπού-Φοινικίου Ν. Λακωνίας\nΠρωταθλητές των Δικαιωμάτων του Παιδιού αναδείχθηκαν οι μαθητές της Γˊ και Δˊ τάξης του Δημοτικού Σχολείου Ασωπού-Φοινικίου Ν. Λακωνίας. Ένας όμορφος "αγώνας" εξερεύνησης των Δικαιωμάτων του Παιδιού ξεκίνησε όταν οι μικροί μαθητές θέλησαν να μάθουν για τα δικαιώματά τους και τη UNICEF που είναι ο θεματοφύλακας της Σύμβασης των Δικαιωμάτων του Παιδιού.\nΔημοτικός Παιδικός Σταθμός Δήμου Λαγκαδά\nΈνας αέρας δημιουργίας, αλληλεγγύης και προσφοράς πνέει από τον Δημοτικό Παιδικό Σταθμό του Δήμου Λαγκαδά, και φτάνει σε όλους εμάς και τα παιδιά του κόσμου και μας δροσίζει με την αγάπη του.\nΝηπιαγωγείο Ξηρολίμνης Κοζάνης\nΈνας υποδειγματικός τρόπος εργασίας μέσω της διαθεματικής προσέγγισης. Οι μαθητές του Νηπιαγωγείου Ξηρολίμνης Κοζάνης έδωσαν το δικό τους ραντεβού με τη UNICEF. Οι μικροί μαθητές θέλοντας να μάθουν περισσότερα για τη UNICEF και τα Δικαιώματά τους, συναντήθηκαν όλοι μαζί, συζήτησαν, αντάλλαξαν απόψεις, σχεδίασαν και οργάνωσαν με τη βοήθεια της νηπιαγωγού τις δράσεις που θα επακολουθούσαν.\nΚέντρο Δημιουργικής Απασχόλησης «Τσιτσιμπίκου - Μπαρούτα» Καρδίτσας\nΤο Κέντρο Δημιουργικής Απασχόλησης (ΚΔΑΠ) «Τσιτσιμπίκου - Μπαρούτα» Καρδίτσας συμμετείχε φέτος στο εκπαιδευτικό πρόγραμμα της UNICEF «Σχολεία Υπερασπιστές των Παιδιών» με μια σειρά πρωτότυπων δράσεων. Τα παιδιά είχαν την ευκαιρία, μέσα από εκπαιδευτικές και ψυχαγωγικές δραστηριότητες, να γνωρίσουν το έργο της UNICEF και να συμβάλλουν έμπρακτα σε αυτό με το δικό τους μοναδικό τρόπο.


Έφαγε ξύλο για ένα... τσιγάρο! | Onsports.gr\nhome ΠοδόσφαιροΕυρώπηΈφαγε ξύλο για ένα... τσιγάρο! Κοινοποιήστε\nΈφαγε ξύλο για ένα... τσιγάρο!\tΣυντάκτης: Οnsports Team\nΔημοσίευση: Παρασκευή, 30 Μαρτίου 2012 12.05\nΑνελέητο ξύλο έφαγε ο ποδοσφαιριστής και αρχηγός της νορβηγικής Στρόμγκοντσετ, Αλεξάντερ Ος, γιατί δεν έδωσε... τσιγάρο σε αγνώστους που του ζήτησαν!\tΟ 33χρονος ποδοσφαιριστής επέστρεφε στο σπίτι του μαζί με την σύντροφό του, όταν δυο άγνωστοι τον πλησίασαν και του ζήτησαν τσιγάρο. «Τους είπα πως δεν έχω, ζητώντας τους να φύγουν. Τότε εκείνοι με κλώτσησαν και μου έριξαν μπουνιές μέχρι που σωριάστηκα στο έδαφος. Ακόμη και τότε δεν σταμάτησαν να με χτυπούν. Θα μπορούσαν να είναι ακόμη χειρότερα τα πράγματα», δήλωσε ο άτυχος ποδοσφαιριστής.\tΚατηγορία: Ευρωπαϊκά Πρωταθλήματα\nΔιαιτητής πέταξε κέρμα σε ποδοσφαιριστή! (video)\n«Βασιλόπουλο» το παιδί – θαύμα από τη Νορβηγία Νορβηγία: Ο 15χρονος Νορβηγός που «τρελαίνει» κόσμο (video)\nChampions League: Ολοκληρώθηκε ο 2ος προκριματικός\nΣτο πλευρό του Ράμος η Ρεάλ Μαδρίτης για τις αποδοκιμασίες με Σεβίλλη OnMedia


"Kατηγορώ" της Αλεξίας Έβερτ - Newsbomb - Ειδησεις - News\nΕΛΛΑΔΑ 24/11/2010 17:30\n"Kατηγορώ" της Αλεξίας Έβερτ\nMε τη συγκλονιστική κατάθεση της Αλεξίας Έβερτ, άρχισε η δίκη των δύο νευροχειρουργών, οι οποίοι κατηγορούνται...\nMε τη συγκλονιστική κατάθεση της Αλεξίας Έβερτ, άρχισε η δίκη των δύο νευροχειρουργών, οι οποίοι κατηγορούνται για τη βαριά σωματική βλάβη, που υπέστη ύστερα από χειρουργικές επεμβάσεις, ο Γ. Αλβέρτης, γαμπρός του πρώην προέδρου της ΝΔ , Μιλτιάδη ‘Εβερτ.\nΗ σύζυγός του περιέγραψε στο δικαστήριο το χρονικό της ιστορίας του συζύγου της, όταν παρουσίασε έντονους πονοκεφάλους μέχρι που εισήχθη σε ιδιωτικό θεραπευτήριο, προκειμένου να υποβληθεί σε επέμβαση αφαίρεσης εγκεφαλικής κύστης. Το χειρουργείο πραγματοποιήθηκε στις 22 Ιανουαρίου του 2005 και σύμφωνα με την κ.Έβερτ, τη διαβεβαίωσαν ότι όλα θα πάνε καλά. Ωστόσο όπως είπε, «ενώ απαντούσε σωστά στις ερωτήσεις των γιατρών, τις δικές μου και του πατέρα μου, προς το βράδυ έκανε εμετό και παραπονιόταν ότι είχε πονοκέφαλο. Προς τα χαράματα μάλιστα έχανε τη συνείδησή του».\nΠρόεδρος : Σε τι επίπεδο;\nΑ.’Εβερτ: Έλεγε ασυναρτησίες, έκανε ανισορροπία (του γύρισαν τα μάτια) κι έπαθε επιληπτική κρίση.\nΤότε ήταν, που σύμφωνα με την κυρία Έβερτ, ο Δ.Αγγελιδάκης, ο οποίος αυτοκτόνησε, μαζί με τον έναν από τους δυο κατηγορούμενους νευροχειρουργούς, αποφάσισαν να του βάλουν παροχέτευση.\n«Μας είπαν ότι ευτυχώς πρόλαβαν το κακό, μας απέκρυψαν ότι είχε πάθει ζημιά, ο άνδρας μου ήταν 5 μέρες σε καταστολή αλλά όταν ξύπνησε δεν ήταν ο ίδιος. Δεν είχε αίσθηση του χώρου και του χρόνου»\nΠρόεδρος : Πως είναι σήμερα ο σύζυγός σας;\nΑ.‘Eβερτ: Είναι πλήρως εξαρτώμενο άτομο, ήταν ένας άνθρωπος με εξαιρετικό μυαλό, καλή φυσική υγεία και άριστη νοημοσύνη. Τώρα συμπεριφέρεται σαν μικρό παιδί, έχει χάσει κάθε πρωτοβουλία και πρέπει να είναι κάποιος πάντα δίπλα του, να τον καθοδηγεί και να τον παροτρύνει. ‘Εχει χάσει τα χαρακτηριστικά που διαχωρίζουν τον άνθρωπο από το ζώο.»\nΜάλιστα, η μάρτυρας αναφερόμενη στη σημερινή κατάσταση του συζύγου της, υποστήριξε ακόμη ότι η μνήμη του σβήνει σιγά σιγά και μάλιστα ανέφερε χαρακτηριστικά ότι τον γιο τους, τον φωνάζει με το όνομα του αδελφού του. Για όλη αυτή την κατάσταση η κ.’Εβερτ επέρριψε ευθύνες στους δύο κατηγορουμένους νευροχειρουργούς, αφού όπως είπε καθυστέρησαν να αντιμετωπίσουν την επιπλοκή σε συνδιασμό με την τοποθέτηση της παροχέτευσης ,την οποία αφαίρεσαν στις 2 Φεβρουαρίου και την ξανατοποθέτησαν 8 ώρες αργότερα. "Ήταν η 2η φορά που ο άνδρας μου βρέθηκε μισό βήμα πριν από το θάνατο."είπε χαρακτηριστικά η κ.Έβερτ.\n«Βγήκε από την εντατική 30 κιλά πιο αδύνατος και με 10 τρύπες στο κεφάλι, εγώ δεν είμαι τυχαία εδώ, γιατροί του εξωτερικού, αλλά και Έλληνες μας είπαν τι κρίμα για τον άνθρωπο αυτόν. Οι γιατροί λένε ότι δε μπορεί να βελτιωθεί περαιτέρω η κατάστασή του μόνο αν γίνει κάποιο θαύμα».\nΔιαβάστε επίσης: Σήμερα στο δικαστήριο η υπόθεση Αλβέρτη


Για σφιχτή κι επίπεδη κοιλιά - Daily-News.GR\n17 Απριλίου 2015, 10:10\tΟμορφιά 58 Προβολές\nΏρα να γυμνάσετε τους κοιλιακούς σας\n1. Σε όρθια στάση και έχοντας τα πόδια σας ελαφρά ανοιχτά κρατήστε με τα χέρια σας –που θα βρίσκονται πάνω από το κεφάλι– βαράκια μισού κιλού (ή μικρά μπουκάλια με νερό). Οι αγκώνες σας πρέπει να είναι ελαφρά λυγισμένοι.\n• Κρατώντας ίσια την πλάτη σας, γείρτε το κορμί σας ελαφρώς προς την αριστερή μεριά, όσο πιο μακριά μπορείτε, χωρίς όμως να στρίβει το στήθος σας. Μείνετε λίγο στη θέση αυτή και μετά ξαναγυρίστε στην αρχική σας θέση.\n• Επαναλάβετε το ίδιο και προς τη δεξιά μεριά.\n2. Ξαπλώστε ανάσκελα, έχοντας τα πόδια λυγισμένα και τα χέρια πίσω από τα αφτιά. Σηκώστε τα πόδια μερικά εκατοστά από το πάτωμα και μείνετε σε αυτήν τη θέση. Ανασηκώστε το στήθος και μετά ξαπλώστε πάλι.\n• Το σημαντικό είναι όσο διαρκεί η άσκηση αυτή να έχετε ανασηκωμένα τα πόδια σας.\nΣτην παραπάνω άσκηση ασκούνται οι μεγάλοι ευθείς μυς, που βρίσκονται πάνω από τον αφαλό.\n3. Ξαπλώστε ανάσκελα, με τα χέρια στο πάτωμα δίπλα στους γοφούς και τα πόδια λυγισμένα να πατάνε καλά κάτω. Ο λαιμός και το κεφάλι σας πρέπει να είναι χαλαρά.\n• Τώρα φέρτε τα γόνατα στο στήθος και μετά αφήστε τα να κατέβουν αργά στην αρχική τους θέση.\n4. Καθισμένη σε θέση κάμψεων, λυγίστε τους αγκώνες και ρίξτε το βάρος σας στο κάτω μέρος των χεριών. Το σώμα σας θα πρέπει να σχηματίζει μια ευθεία γραμμή από τους ώμους ως τους αστραγάλους.\n• Σφίξτε τους κοιλιακούς βάζοντας μέσα τον αφαλό σαν να ακουμπούσε στη σπονδυλική στήλη. Κρατηθείτε στη θέση αυτή για 20 δευτερόλεπτα. Αυξήστε σταδιακά τη διάρκεια μέχρι τα 60 δευτερόλεπτα.\n• Την πρώτη εβδομάδα κάντε 10 επαναλήψεις από κάθε άσκηση.\n• Τη δεύτερη εβδομάδα αυξήστε τες στις 15.\n• Δέκα λεπτά άσκηση επί τρεις φορές την εβδομάδα αρκούν.\nΕτικέτεςάσκηση γυμναστική κοιλιά κοιλιακοί\nΠροηγούμενος Πληρώνει και ξεχρεώνει ο ΠΑΟΚ\nΕπόμενο Αναζητείται… αφαλός Ελληνίδας καλλονής


Πέμπτη, 23/08/2018 · Ντίνα Καβαλλάρη HTC\nΗ HTC παρουσίασε το τελευταίο απόκτημά της, HTC U12+, τον περασμένο Μάιο με τo αποτέλεσμα να μη τη δικαιώνει ιδιαίτερα η αλήθεια είναι, ενώ τώρα είναι έτοιμη να αποκαλύψει στο κοινό το επόμενο μοντέλο της σειράς U.\nΗ ταϊβανέζικη εταιρεία ανακοίνωσε την έλευση του νέου smartphone για τις 30 Αυγούστου στον επίσημο λογαριασμό της στο Twitter. Εκτός από την ημερομηνία της ανακοίνωσης το tweet κάνει λόγο για συνδυασμό «ομορφιάς και δύναμης» για το νέο U smartphone. Για το πρώτο δεν έχουμε να πούμε πολλά, για το δεύτερο μήπως ότι μπορούμε να περιμένουμε ένα ακόμη flagship smartphone με το κορυφαίο SoC της Qualcomm, Snapdragone 845, αντίστοιχο του U12+; Ίσως…\n— HTC (@htc) 23 Αυγούστου 2018\nΑπό την άλλη υποψηφιότητα για τις 30 Αυγούστου βάζει και το φημολογούμενο U12 Life με 6 ιντσών οθόνη ανάλυσης 1080×2160 pixels και αναλογία 18:9, Snapdragon 636 SoC, 4GB RAM, 64GB αποθηκευτικού χώρου και υποδοχή microSD. Επίσης, σύμφωνα με τις διαρροές το υποτιθέμενο U12 Life θα είναι εξοπλισμένο με dual κάμερα 16MP + 5MP με phase detection auto focus και δυνατότητα εγγραφής 4K video, καθώς επίσης και πρόσθια κάμερα 13MP με λειτουργία flash και beauty mode.\nΌσο η HTC τηρεί σιγή ιχθύος τίποτα από τα παραπάνω δεν μπορεί να είναι βέβαιο. Το πιο πιθανό είναι πάντως, ύστερα και από τη διάθεση της ναυαρχίδας U12+, για το 2018 να παρουσιάσει σε ένα μοντέλο για το mid-range κοινό με επικρατέστερο να φαντάζει το U12 Life.\nΑγοραζει κανεις ΗΤC? Πάει θα το κλείσει το μαγαζί


Δήμος Σερρών: Καλεί τους ενδιαφερόμενους μελετητές για κατάρτιση καταλόγων\nΑρ. πρωτ: 2513\nΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ ΚΑΤΑΛΟΓΩΝ ΜΕΛΕΤΗΤΩΝ Δ.Ε. ΑΝΑ ΚΑΤΗΓΟΡΙΑ ΜΕΛΕΤΗΣ ΕΤΟΥΣ 2018\nώστε να μπορούν να συμμετέχουν στις δημόσιες ηλεκτρονικές κληρώσεις των παρ. 5 & 6 του άρθρου 118 του Ν. 4412/2016 (απ' ευθείας ανάθεση μελέτης- παροχής τεχνικών και λοιπών επιστημονικών υπηρεσιών) για το έτος 2018, να υποβάλουν σχετική αίτηση στο Δήμο Σερρών.\nΗ αίτηση εγγραφής θα περιλαμβάνει επωνυμία της επιχείρησης, έδρα, στοιχεία επικοινωνίας (τηλέφωνο, e-mail), ΑΦΜ της επιχείρησης και την κατηγορία ή κατηγορίες μελετών για τις οποίες αιτείται η εγγραφή.\nΗ αίτηση εγγραφής θα συνοδεύεται από αντίγραφο μελετητικού πτυχίου, το οποίο θα πρέπει να είναι σε ισχύ.\nΗ αίτηση και τα συνημμένα θα υποβάλλονται με τους εξής τρόπους:\nα) αυτοπροσώπως ή ταχυδρομικά στο Πρωτόκολλο του Δήμου Σερρών έως την 7-2-2018 και ώρα 14.00\nΣτην περίπτωση υποβολής μέσω e-mail, αποδεικτικό αποτελεί η καταγεγραμμένη από τον Η/Υ ημερομηνία και ώρα παραλαβής.\nΠληροφορίες στα τηλ. 2321350121 (κ Πανίδου Ευτυχία,) & 2321350128 (κ. Βαρναλίδου Ελένη)\nΕΡΓΩΝ- ΥΠΟΔΟΜΩΝ &\nΠΟΛΙΤΙΚΗΣ ΠΡΟΣΤΑΣΙΑΣ - ΠΑΛΛΑΪΚΗΣ ΑΜΥΝΑΣ\nΠερισσότερα σε αυτή την κατηγορία: « Δήμος Σερρών: Καλεί τους ενδιαφερόμενους εργολήπτες Δημοσίων Έργων για κατάρτιση καταλόγων\tΔήμος Σερρών: Προμήθεια ενός καινούργιου πετρελαιοκίνητου ανυψωτικού περονοφόρου (Clark) »


Σκληρή απάντηση του Δημητρίου Μπραστιανού στην ανακοίνωση της ΤΕ Θάσου του ΚΚΕ - thasos.news\nΣε απάντηση της ανακοίνωσης της ΤΕ Θάσου του ΚΚΕ, που δημοσιεύτηκε στις 8-1-2019 στην εφημερίδα Θασιακή, έχω να αναφέρω τα εξής:\nΑπό το 1965 που ξεκίνησα την πολιτική μου δράση και μέχρι σήμερα συμμετέχω σε όλους τους αγώνες του ΚΚΕ. Ξεκίνησα από την Νεολαία Λαμπράκη. Στα δύσκολα χρόνια της Χούντας ήμουν αντιπρόσωπος στο δημοψήφισμα, κι όταν το 1974 νομιμοποιήθηκε το κόμμα οργανώθηκα από τους πρώτους στην ΚΟΒ Μαριών στην οποία έγινα γραμματέας και ταμίας. Από παλικαράκι έμαθα να τηρώ το καταστατικό και τις θέσεις του κόμματος και να είμαι υπεύθυνος στις υποχρεώσεις μου. Η ανιδιοτελής προσφορά μου σε χρόνο και χρήμα είναι γραμμένη σε όλα τα συνδικάτα, στους αγροτοκτηνοτροφικούς συλλόγους, στον ελαιουργικό συνεταιρισμό Μαριών, στο σωματείο οικοδόμων, στα κοινοτικά και δημοτικά συμβούλια, πάντα στο πλευρό του ΚΚΕ. Σε όλες τις απεργίες και τους αγώνες ήμουν εκεί. Επί δεκαετίες μέλος του σωματείου οικοδόμων Λιμεναρίων, έφτασα μέχρι την Αθήνα προκειμένου να κερδίσουμε τις εργατικές κατοικίες των Λιμεναρίων. Στις πολιτικές εκδηλώσεις Θάσου, Καβάλας, Θεσσαλονίκης, Αθήνας του κόμματος ήμουν παρών, όπως και η οικογένειά μου.\nΠαρών ήμουν και σε κάθε υπερκομματικό αγώνα για την υπεράσπιση των συμφερόντων του λαού της Θάσου: από τον μεγάλο αγώνα για το ραντάρ το 2006, για τον οποίο δικάστηκα, μέχρι τις πιο πρόσφατες κινητοποιήσεις του νησιού για περιβαλλοντικά ζητήματα (Περιβαλλοντική Κίνηση Θάσου), για το Χωροταξικό/Πολεοδομικό (Επιτροπή για το Χωροταξικό Θάσου), για το νερό, για τα αντιπλημμυρικά, για τα μικροφράγματα στο νησί (Θάσος Νερό SΟS). Όλοι ξέρουν ότι δεν έλλειψα από κανένα μέτωπο φωτιάς που μας απείλησε. Έτρεχα και τρέχω από Θάσο μέχρι Αθήνα για να καταθέσω τα δίκαια αιτήματα του λαού του νησιού μας, πιστεύοντας ότι “λαός ενωμένος ποτέ νικημένος” και με τα λόγια του Χαρίλαου Φλωράκη πάντα στο μυαλό μου: “Για το καλό της Ελλάδας και με τον διάβολο θα συνεργαστώ”. Ποτέ δεν χρησιμοποίησα την ιδιότητα του μέλους του ΚΚΕ σε αυτούς τους αγώνες. Για τη δράση μου αυτή όμως πάντα ενημέρωνα πλήρως το κόμμα και πάντα του έδινα αιτήματα και ντοκουμέντα για τις ανάγκες που υπήρχαν και για τα προβλήματα που ήθελαν λύσεις. Όλα τα έγγραφα είναι στα χέρια της τοπικής οργάνωσης ΚΚΕ της Θάσου, όπου πάντα τα πήγαινα. Στα 75 μου χρόνια έχω τη συνείδησή μου πεντακάθαρη ως κομμουνιστής Θασίτης αγωνιστής, αφού έδωσα όλη μου τη ζωή για το κοινό καλό, χωρίς να υπολογίσω προσωπικά συμφέροντα και φιλοδοξίες, αντίθετα, πλήρωνα το μάρμαρο με διάφορους τρόπους.\nΗ δράση μου αυτή με έφερε κοντά σε πρόσωπα που πιστεύουν, όπως κι εγώ, ότι για να σταματήσει η κακοδιαχείριση του Δήμου Θάσου και να πάμε μπροστά, θα πρέπει να ενωθούμε ανεξάρτητα από κόμματα. Δημιουργήσαμε μια παράταξη από κοινού, κομματικά ανεξάρτητη, όπως γράφεται και στην διακήρυξή της.\nΑς κρίνει λοιπόν ο λαός της Θάσου, αν εγώ, που μέχρι σήμερα και για πάντα δηλώνω αμετανόητος κομμουνιστής, έπραξα σύμφωνα με τη θέση του κόμματος ότι “κάνουμε κατά τόπους συνεργασίες για το κοινό καλό”. Εγώ αυτό που έχω να δηλώσω είναι ότι τιμώ και θα τιμώ το ΚΚΕ, το κόμμα το οποίο ανελλιπώς από 15 χρονών παιδί υπηρετώ χωρίς ποτέ να το βλάψω ή το εκμεταλλευτώ.\nΌλοι εμείς που δημιουργήσαμε τη «Δημοτική Ενωτική Θασιακή Κίνηση» είμαστε δημότες της\nΘάσου με πίστη στις αυτοδιοικητικές αξίες, στο σεβασμό των δικαιωμάτων των συνδημοτών\nμας, στη διαφάνεια κατά τη λήψη των αποφάσεων και στη συλλογική δράση. Είμαστε δημότες\nτου νησιού μας που η αγάπη μας για τη Θάσο μας έφερε κοντά, χωρίς πολιτικές σκοπιμότητες,\nνα σταθούμε δίπλα-δίπλα, έξω από κομματικές ταμπέλες και χωρίς κομματικές\nχειραγωγήσεις, για να συνθέσουμε από κοινού το όραμα για το νέο Δήμο.\nΠαράλληλα συνδιαμορφώσαμε την ιδρυτική μας διακήρυξη και τις βασικές προγραμματικές μας\nστοχεύσεις που έχει ανάγκη το νησί μας και οι κάτοικοί του. Στόχος μας είναι να δώσουμε στο\nσυνδυασμό μας ένα δυναμικό χαρακτήρα, να κινητοποιήσουμε τις υγιείς δυνάμεις της κοινωνίας\nκαι ιδιαίτερα τους νέους, και να στελεχώσουμε ένα ψηφοδέλτιο με ανθρώπους ικανούς,\nανιδιοτελείς, με όρεξη να προσφέρουν στον τόπο μας.\nΣήμερα η θεσμική κατοχύρωση της απλής αναλογικής ενισχύει τη δημοκρατία στην Τοπική\nΑυτοδιοίκηση και δημιουργεί το εύφορο έδαφος για συνεργασίες ατόμων ή δημοτικών\nπαρατάξεων διαφορετικών πολιτικών αφετηριών, που μέσα από ειλικρινή, γόνιμο διάλογο και\nπρογραμματικές συγκλίσεις μπορούν να προχωρήσουν από κοινού στην πορεία για τη\nσυνολική ανάπτυξη του νησιού μας.\nΟι αξίες αυτές και το κοινό όραμα για μια συμμετοχική και δημιουργική κοινωνία της Θάσου με\nοδήγησαν να συστρατευθώ στις επερχόμενες δημοτικές εκλογές με τα μέλη της ανεξάρτητης και\nαδέσμευτης δημοτικής παράταξης “Δημοτική Ενωτική Θασιακή Κίνηση” με επικεφαλής το\nΔημήτρη Θεοδωρίδη, αλλά χωρίς να απεμπολώ την πολιτική μου ταυτότητα και την πολυετή\nανιδιοτελή πολιτική μου δράση στο χώρο του ΚΚΕ Θάσου.\nΜέλος της Συντονιστικής\nΓραμματείας της ΔΕΘΑΚ\nΤα Λιμενάρια της Θάσου τίμησαν και φέτος την μνήμη του Αγίου Αθανασίου στον οικισμό «Κάστρο»\nΠρώτο τεστ για τον τουρισμό μέσα στον Ιανουάριο\n«ΔΗΜΑΡΩΓΟΣ Θάσου»: Έργο με κοινωνική ευαισθησία


Assassin's Creed- Είστε έτοιμοι για το απόλυτο Άλμα Πίστης;\nAssassin’s Creed – Είστε έτοιμοι για το απόλυτο Άλμα Πίστης;\nαπό Μαργαρίτα Κούτρα - 09/01/2017\nΤο Assassin’s Creed, το διάσημο βιντεοπαιχνίδι δράσης που μετρά μερικές δεκάδες εκατομμύρια πωλήσεις σε ολόκληρο τον κόσμο, μεταφέρεται στη μεγάλη οθόνη! Η ταινία κυκλοφορεί στις κινηματογραφικές αίθουσες (και σε 3D) από τις 5 Ιανουαρίου 2017 με τον υποψήφιο για Όσκαρ, Μάικλ Φασμπέντερ, και τη βραβευμένη με Όσκαρ, Μαριόν Κοτιγιάρ, στους πρωταγωνιστικούς ρόλους. Σκηνοθέτης της ταινίας είναι ο Τζάστιν Κουρζέλ.\nΤο Assassin’s Creed μεταφέρεται -επιτέλους- στη μεγάλη οθόνη!\nAssassin’s Creed- Κάνοντας το απόλυτο Άλμα Πίστης\nΤο Assassin’s Creed είναι γνωστό για τις σκηνές δράσης που ξεπερνάνε κάθε φαντασία. Μάλιστα, στο παιχνίδι, υπάρχουν και σκηνές παρκούρ, στις οποίες οι Ασασίνοι πηδάνε από στέγη σε στέγη πάνω από τις ταράτσες σε διάφορες πόλεις, όπως είναι η Ιερουσαλήμ, η Φλωρεντία, το Παρίσι και το Λονδίνο. Αυτό που κάνει τη διαφορά όμως στην ταινία είναι η πραγματοποίηση του Leap of Faith\n(Άλμα Πίστης), της κίνησης-υπογραφής των Ασασίνων, κατά την οποία πηδάνε από την άκρη κτιρίων και προσγειώνονται στο έδαφος ανέπαφοι.\nAssassin’s Creed- Πληροφορίες για την ταινία\nΗθοποιοί: Μάικλ Φασμπέντερ, Μαριόν Κοτιγιάρ, Τζέρεμι Άιρονς, Μπρένταν Γκλίσον, Σαρλότ Ράμπλινγκ, Αριάν Λαμπέντ\nΠαραγωγή: Φρανκ Μάρσαλ, Κόνορ ΜακΚόαν, Άρνον Μίλτσαν\nΣχεδιασμός παραγωγής: Άντι Νίκολσον\nLink official website της ταινίας: https://assassinscreed.ubi.com/en-us/movie/\nΝατάσσα Νταϊλιάνη: «Το θέατρο με μία έννοια μιλάει πάντα για το τώρα»\nBroken του Άγι Ζήτα στην γκαλερί Έρση από 12 Ιανουαρίου


Μοίρα - ΤΑ ΝΕΑ\ntanea.gr > Απόψεις > Μοίρα\n2 Αυγούστου 2017 | 21:58\nΕπιβεβαιώθηκε και από τη σπουδή με την οποία έσπευσε χθες ο Δημήτρης Παπαδημούλης να σχολιάσει τις δηλώσεις του Πύρρου Δήμα: όποιος δεν είναι με τον ΣΥΡΙΖΑ είναι εναντίον του. «Ο Πύρρος Δήμας θα μείνει, λέει, στις ΗΠΑ ώς το 2028, επειδή «τον έδιωξε ο ΣΥΡΙΖΑ»! Βρήκε μια καλύτερη δουλειά ή κάνει πολιτικές προβλέψεις 10ετίας;» έγραψε στο twitter, το κοινωνικό μέσο στο οποίο υπερδραστηριοποιείται ακάματα.\nΚανονικά, το tweet δεν θα έπρεπε να εκπλήσσει. Εχει μια αιχμή, έναν υπαινιγμό ότι ο Δήμας βολεύτηκε στην Αμερική και μια κάπως ακατανόητη ειρωνεία, υλικά δηλαδή που ανακατεύονται συχνά στη σούπα του εξυπνακίστικου σχολιασμού, του είδους που θάλλει κατ" εξοχήν στα μέσα κοινωνικής δικτύωσης. Η γεύση που αφήνει αυτή εδώ η σούπα από υπαινιγμούς και ειρωνείες είναι ότι αυτό που έστειλε τον Δήμα στην Αμερική δεν είναι κάποια πολιτική δίωξη αλλά ο προσωπικός του προσπορισμός. Κι ότι, τέλος πάντων, ο ΣΥΡΙΖΑ δεν θα κυβερνά και εφ" όρου ζωής. Αν ο Δήμας έφυγε εξαιτίας του, γιατί δεν επιστρέφει όταν αποχωρήσει από την εξουσία και θα μείνει άλλα έντεκα χρόνια;\nΕίναι μια γεύση άνοστη. Που γίνεται ακόμη πιο άνοστη από τον τρόπο που επιλέχθηκε να πληγεί αυτός ειδικά ο στόχος. Ο Πύρρος Δήμας δεν αξίζει τόση πολιτική μικροπρέπεια. Ο ένας λόγος είναι πως ο ίδιος δεν έχει επαγγελματική σχέση με την πολιτική και ως εκ τούτου δεν λέει ό,τι λέει για να παίξει μπουνιές με τους Παπαδημούληδες αυτού του κόσμου – αν κόντεψε να παίξει κάποτε μπουνιές, ήταν με τους χρυσαυγίτες στην αίθουσα του Κοινοβουλίου. Ο άλλος είναι η δημόσια παρουσία του, εκείνο το ανεπιτήδευτο ήθος του, που τον κατατάσσει στη χορεία των σπανίων.\nΟσο και αν δεν χωνεύεται από τη συριζαϊκή σκέψη, το γεγονός ότι κατέκτησε τρία χρυσά μετάλλια στους Ολυμπιακούς Αγώνες τον κατατάσσει και στη χορεία των αρίστων. Από αυτήν την άποψη, είναι από εκείνους που δεν περισσεύουν σε μια μικρή χώρα. Μοιράστηκε όμως την ίδια μοίρα με όλους εκείνους που ήταν εναντίον του ΣΥΡΙΖΑ μόνο και μόνο επειδή δεν ήταν μαζί του. Τη μοίρα του Γιώργου Λούκου στο Φεστιβάλ Αθηνών ή των διακεκριμένων στο εξωτερικό ελλήνων καθηγητών που ήρθαν για να στελεχώσουν τα Συμβούλια των ελληνικών πανεπιστημίων.\nΣε αυτόν τον ακήρυκτο πόλεμο ο ΣΥΡΙΖΑ δεν κάνει διακρίσεις. Οσο αποστρέφεται το τμήμα της ακαδημαϊκής ελίτ που δεν ομνύει στο όνομά του άλλο τόσο αποστρέφεται ένα παιδί που ήρθε από τη διαλυμένη Αλβανία ή ένα άλλο που έλαμψε στην καλλιτεχνική Γαλλία και δεν συνωστίζονται στην αυλή του. Είναι μια αποστροφή αταξική, κάθετη, υπαρξιακή. Ο Πύρρος Δήμας είχε την ατυχία να σηκώσει τη σημαία της ολυμπιακής αποστολής στην Ατλάντα – και να μην την σηκώσει με κλήρωση. Εχει την τύχη να μην πέσει θύμα κανονικού μπούλινγκ όπως ο Λούκος και τα μέλη των Συμβουλίων. Να τον ενοχλήσει μόνο το κουνούπι ενός παπαδημούλειου tweet.\nΔημητρολόπουλος Περικλής 2 Αυγούστου 2017 | 21:58


Από Χάγη προς Βιέννη με το Τρένο | railcc\nΧάγη προς Βιέννη με το τρένο\nΠως να ταξιδεψετε με το τρένο από Χάγη (Ολλανδία) προς Βιέννη (Αυστρία) (960km). Αγοράστε το εισιτήριο τρένου στο διαδίκτυο. Βρείτε ναύλους εισιτηρίων. Αναλυτικές πληροφορίες και χρονοδιαγράμματα.\nΓια να ταξιδέψετε με τρένο από Χάγη (Ολλανδία) για Βιέννη (Αυστρία), θα πρέπει να διασχίσετε τη Γερμανία. Διαβάστε τις ακόλουθες πληροφορίες και αναρτήσεις στο blog.\n1Χάγη (Ολλανδία) - Βιέννη (Αυστρία)\n2Χάγη (Ολλανδία) - Ντίσελντορφ (Γερμανία) - Βιέννη (Αυστρία)\nπως να χρησιμοποιήσετε τις παρακάτω πληροφορίες: εμείς σας δείχνουμε τις καλύτερες διαδρομές και από που να αγοράσετε εισιτήρια. Στις μεγαλύτερες διαδρομές πιθανόν να χρειαστεί να αγοράσετε παραπάνω από ένα εισιτήριο. Κλείστε τα εισιτήριά σας βήμα βήμα όπως σας εξηγούμε. Σε περίπτωση που έχετε ερωτήσεις σχετικά με τη διαδρομή από Χάγη προς Βιέννη κάντε μια ερώτηση στο φόρουμ μας. Φυσικά, μπορείτε να βρείτε και πολλές άλλες εναλλακτικές διαδρομές.\nΒιέννη - Χάγη / Αϊντχόφεν - Βιέννη / Χρόνινγκεν - Βιέννη / Μάαστριχτ - Βιέννη / Ναϊμέχεν - Βιέννη / Ρότερνταμ - Βιέννη / Ουτρέχτη - Βιέννη / Άμστερνταμ - Σάλτσμπουργκ / Άμστερνταμ - Γκρατς\n1 Χάγη (Ολλανδία) - Βιέννη (Αυστρία)\n1a Ταξιδεύοντας από Χάγη (Ολλανδία) προς Βιέννη (Αυστρία)\nΑγοραστέ το εισιτήριό σας για Χάγη προς Βιέννη εδώ.\nΒιέννη - Χάγη / Άμστερνταμ - Βιέννη / Άμστερνταμ - Γκρατς / Άμστερνταμ - Feldkirch / Άμστερνταμ - Λιντς / Άμστερνταμ - Σάλτσμπουργκ / Χρόνινγκεν - Βιέννη / Αϊντχόφεν - Βιέννη / Ρότερνταμ - Βιέννη / Ουτρέχτη - Βιέννη\n2 Χάγη (Ολλανδία) - Ντίσελντορφ (Γερμανία) - Βιέννη (Αυστρία)\n2a Ταξιδεύοντας από Χάγη (Ολλανδία) προς Ντίσελντορφ (Γερμανία)\nΑγοραστέ το εισιτήριό σας για Χάγη προς Ντίσελντορφ εδώ.\nΝτίσελντορφ - Χάγη / Άμστερνταμ - Βερολίνο / Άμστερνταμ - Μόναχο / Άμστερνταμ - Φραγκφούρτη / Άμστερνταμ - Αμβούργο / Άμστερνταμ - Κολωνία\n2b Ταξιδεύοντας από Ντίσελντορφ (Γερμανία) προς Βιέννη (Αυστρία)\nΈχετε κάποια ερώτηση σχετικά με τη σύνδεση μεταξύ Χάγη και Βιέννη; Υπάρχει κάτι που δεν λειτουργεί όπως πρέπει; Απλά κάντε μια ερώτηση στο φόρουμ μας και λάβετε ακριβείς απαντήσεις από τους ειδικούς μας στα ταξίδια με τρένο.


Όρεξη να 'χεις Πολίχνη Εστιατόριο Θεσσαλονίκη - Vgainoexo.gr\nΑρχική/2020/Όρεξη να ‘χεις Πολίχνη Εστιατόριο Θεσσαλονίκη\nΤο Όρεξη να ‘χεις είναι ένα μικρό οικογενειακό εστιατόριο στην Πολίχνη. Οι κάτοικοι της περιοχής, και οχι μόνο, μιλούν με τα καλύτερα λόγια για αυτό το εστιατόριο καθώς κάθε φορά τους προσφέρει μοναδικές γαστρονομικές εμπειρίες.\nΓια να φθάσετε στην Πολίχνη της Θεσσαλονίκης είναι πολύ εύκολο καθώς η περιφερειακή οδός είναι αυτή που θα σας δώσει την λύση. Το εστιατόριο διαθέτει και ιδιωτικό πάρκινγκ για την ασφαλέστερη στάθμευση του οχήματος σας.\nΤο Όρεξη να ‘χεις έχει άρτια διακόσμηση. Τα χρώματα που κυριαρχούν είναι γήινα και δημιουργούν μια πολύ χαλαρή και συνάμα φιλική ατμόσφαιρα. Τα έπιπλα του εστιατορίου είναι μοντέρνα αλλά η όλη διακόσμηση θα μπορούσαμε να πούμε πως έχει και κάτι το παραδοσιακό.\nΕπιπλέον, αξίζει να αναφερθούμε και στο μενού του Όρεξη να ‘χεις. Πρώτα από όλα ο κατάλογος με τα εδέσματα είναι μεγάλος και δίνει την δυνατότητα επιλογής μέσα από μεγάλη γκάμα. Τα κρεατικά του εστιατορίου είναι δικής τους παραγωγής.\nΤο γεγονός αυτό είναι ιδιαίτερα σημαντικό καθώς είναι δύσκολο να βρεθεί ποιοτικό κρέας. Βέβαια και ο τρόπος με τον οποίο μαγειρεύονται τα κρέατα παίζει καθοριστικό ρόλο. Εκτός από τα κυρίως πιάτα, στο Όρεξη να ‘χεις αξίζει να δοκιμάσετε και τα ορεκτικά αλλά και τις σαλάτες. Οι γεύσεις θα σας συνεπάρουν και θα σας γεμίσουν ευχάριστα συναισθήματα.\nΤο εστιατόριο Όρεξη να ‘χεις την Παρασκευή και το Σάββατο διοργανώνει μουσικές βραδιές ενώ από Δευτέρα μέχρι και Πέμπτη μπορείτε να απολαύσετε τσίπουρο με μεζέ με μόλις 3 ευρώ.\nΑρκαδίου 53, Πολίχνη θεσσαλονίκη


Τα Νο1 της Eurovision | Retromaniax\nΜπαίνουμε και φέτος στο ρυθμό της Eurovision και σκέφτηκα να ανοίξω ένα θέμα με τις πρωτιές όλων των διαγωνισμών. Στην αρχή σκέφτηκα να "ανεβάσω" τα τραγούδια αλλά επειδή με αυτά φοβάμαι μήπως υπάρξουν πνευματικά δικαιώματα κτλ θα αρκεστώ απλά στις απονομές. Οι σειρά που θα παρουσιαστούν είναι τυχαία.\nΘα ξεκινήσω με ένα πολύ παλιό , την Eurovision του 1957 που έγινε στη Φρανκφούρτη της Γερμανίας. Οι χώρες που διαγωνίστηκαν ήταν μόλις 10 και οι βαθμολογίες είχαν ως εξής:\n01. Ολλανδία 31\n02. Γαλλία 17\n03. Δανία 10\n04. Γερμανία 08\n05. Λουξεμβούργο 08\n06. Ιταλία 07\n07. Αγγλία 06\n08. Βέλγιο 05\n09. Ελβετία 05\n10. Αυστρία 03\nΤο λογότυπο του διαγωνισμού\nΠροβολή συνημμένου 71182\nΗ απονομή για το πρώτο τραγούδι της Ολλανδίας , το "Net als toen" με την Corry Brokken.\nΕξαιρετική η ιδέα σου tony!!! Το υλικό το έχεις από το κανάλι της Eurovision που είχαν ανοίξει το 2006; Πολύ θα ήθελα να έχω Nova τότε.\nΌσο για τα τραγούδια, δε νομίζω να υπάρχει θέμα πνευματικών δικαιωμάτων. Έχουν ανέβει και σε άλλα θρεντ του φόρουμ αντίστοιχα βίντεο από το διαγωνισμό.\nΕν τω μεταξύ, κάτι είχε πάρει το αυτί μου για ψηφιοποίηση, ψηφιακή επεξεργασία και αρχειοθέτηση των διαγωνισμών από την EBU και τη διάθεσή τους διαδικτυακά στο μέλλον, για να προλάβουν την επέτειο των 60 χρόνων του διαγωνισμού. Δεν ξέρω, όμως, αν ισχύει ή αν έχει ξεκινήσει ένα τέτοιο πρότζεκτ.\n[edit: Για του λόγου το αληθές, εδώ.]\nΤελευταία επεξεργασία από έναν συντονιστή: 10 Φεβ 2013\nΕξαιρετική η ιδέα σου tony!!! Το υλικό το έχεις από το κανάλι της Eurovision που είχαν ανοίξει το 2006; Πολύ θα ήθελα να έχω Nova τότε.Όσο για τα τραγούδια, δε νομίζω να υπάρχει θέμα πνευματικών δικαιωμάτων. Έχουν ανέβει και σε άλλα θρεντ του φόρουμ αντίστοιχα βίντεο από το διαγωνισμό.\nΕνδιαφέρον αυτό nwntas να κυκλοφορήσουν σε dvds κάποτε , αρκεί να έχουν ελληνικούς υπότιτλους γιατί για μένα έχει σημασία αυτό. Είχα NOVA τότε αλλά δεν θυμάμαι να είχε παίξει τελικούς. Άνοιξε πρόσφατα κανάλι Eurovision ο ΟΤΕ TV και θα προβάλλει έναν τελικό την ημέρα , μπερδεμένους όμως. Από εκεί και το παραπάνω βιντεάκι. Όσο για τα τραγούδια που λες , ε αφού όπως λες έχουν ανέβει όλα και είναι λίγο πολύ γνωστά , ας ανεβάσω εγώ τις απονομές...\nΝα και κάτι που τώρα μαθαίνω! Άνοιξε ειδικό κανάλι στο ΟΤΕ TV; Αυτό είναι τέλειο! Και την υπόλοιπη μέρα δείχνει ανακατεμένα κομμάτια βιντεο κλιπ από τα τραγούδια του διαγωνισμού; Ή απλά ανοίγει μόνο για να δείξει τους τελικούς;\nΤην υπόλοιπη μέρα όπως το λες δείχνει τραγούδια από όλες τις χρονιές βαλμένα μέσα σε "εκπομπές". Το κανάλι είναι 24ωρο.\nΠωωωω, μακάρι να είχα ΟΤΕTV. Θα το είχα όλη μέρα ανοιχτό!!!\nΜη νομίζεις , βαρετό είναι , τουλάχιστον για μένα...Επαναλαμβάνονται συνεχώς!\n2005 και φυσικά είναι η χρονιά που κέρδισε η Ελλάδα! Οδιαγωνισμός έγινε στο Κίεβο της Ουκρανίας και οι χώρες που διαγωνίστηκαν ήταν 24. Η βαθμολογίες ήταν ως εξής:\n01. Ελλάδα - Έλενα Παπαρίζου "My number one" 230\n02. Μάλτα 192\n03. Ρουμανία 158\n04. Ισραήλ 154\n05. Λετονία 153\n06. Μολδαβία 148\n07. Σερβία Μαυροβούνιο 137\n08. Ελβετία 128\n09. Νορβηγία 125\n10. Δανία 125\n11. Κροατία 115\n12. Ουγγαρία 097\n13. Τουρκία 092\n14. Βοσνία Ερζεγοβίνη 079\n15. Ρωσία 057\n16. Αλβανία 053\n17. Φύρομ 052\n18. Κύπρος - Κωνσταντίνος Χριστοφόρου "Ela Ela" 046\n19. Σουηδία 030\n20. Ουκρανία 030\n21. Ισπανία 028\n22. Αγγλία 018\n23. Γαλλία 011\n24. Γερμανία 004\nΗ απονομή για το πρώτο τραγούδι της Ελλάδας , το "Μy number one" με την Έλενα Παπαρίζου.\nΞεχνιούνται αυτές οι στιγμές; Η Πασχαλίδου να είναι μετεξεταστέα στα μαθηματικά (μα να μην αντιλαμβάνεται ότι είχαμε κερδίσει πριν καν τελειώσει η ψηφοφορία), κάποιοι να πλακώνονται πίσω από την Παπαρίζου μέχρι να ετοιμαστεί να βγει στη σκηνή και φυσικά η χαρά του ότι επιτέλους κερδίσαμε το διαγωνισμό! Το μόνο που είχα ξεχάσει είναι ότι η Πασχαλίδου κόντεψε να βάλει τα κλάματα από τη συγκίνηση.\nΒλέποντας τον πρόεδρο της Ουκρανίας θυμήθηκα το πόσο επεισοδιακή ήταν η ετοιμασία αυτής της Γιουροβίζιον, με την πολιτική αστάθεια στη χώρα εκείνη την περίοδο. Νομίζω ότι το δέρμα στο πρόσωπό του ήταν έτσι μετά από απόπειρα δηλητηρίασής του.\nΠίσω στα πολύ παλιά πάλι και συγκεκριμένα στο 1959 και στον 4ο διαγωνισμό τραγουδιού της Eurovision που έγινε στις Κάννες. Συμμετείχαν 11 χώρες με νικήτρια και πάλι την Ολλανδία. Η βαθμολογία έχει ως εξής\n01. Ολλανδία 21\n02. Αγγλία 16\n03. Γαλλία 15\n04. Ελβετία 14\n05. Δανία 12\n06. Ιταλία 09\n07. Βέλγιο 09\n08. Γερμανία 05.\n09. Σουηδία 04\n10. Αυστρία 04\n11. Μονακό 01\nΗ απονομή για το πρώτο τραγούδι της Ολλανδίας , το "Een beetje" με την Τέντι Σόλτεν\nΣτο 0.52 τι παίχτηκε με τον τύπο, που κρατάει μια σημαία;\n1970 και ο 15ος διαγωνισμός τραγουδιού της Eurovision γίνεται στο Άμστερνταμ. Συμμετείχαν 12 χώρες και νικήτρια η Ιρλανδία. Η βαθμολογία έχει ως εξής.\n01. Ιρλανδία 32\n02. Αγγλία 26\n03. Γερμανία 12\n04. Ελβετία 08\n05. Γαλλία 08\n06. Ισπανία 08\n07. Νορβηγία 07\n08. Ιταλία 05\n09. Βέλγιο 05\n10. Μονακό 05\n11. Γιουγκοσλαβία 04\n12. Λουξεμβούργο 00\nΗ απονομή για το πρώτο τραγούδι της Ιρλανδίας , το "All kinds of everything" με την Ντάνα.\nΈνας σχετικά επεισοδιακός διαγωνισμός το 1970, με αποχωρήσεις, λόγω της σκανδαλώδους τετραπλής νίκης του 1969. Ο διαγωνισμός του 1970 ήταν ο πρώτος που μετέδοσε η Ελλάδα, με ελληνική εκφώνηση της Μακώς Γεωργιάδου. Μπορούσαμε να συμμετάσχουμε, ως μέλος της EBU, από τη στιγμή που μπορούσαμε να μεταδώσουμε και το διαγωνισμό, αλλά έπρεπε να περιμένουμε λίγα χρόνια ακόμα...\nΒλέποντας το σκηνικό, κάπου είχα διαβάσει ότι στις πρόβες σε μια από τις σφαίρες κόπηκε το σκοινί που την κράταγε και έπεσε στη σκηνή! Απίστευτο σκηνικό/οφθαλμαπάτη/τρισδιάστατο!\nΓια άγνωστο λόγο ξαφνικά δεν έχω πρόσβαση στο κανάλι μου στο Υ.Τ. οπότε δε μπορώ να ανεβάσω βιντεάκια...Αν κάποια στιγμή μπορέσω σας τα χρωστάω... Για να μην το κλείσω όμως το θέμα ας αρκεστούμε για την ώρα με στοπ καρέ και βλέπουμε...\n1985 και ο 30ος διαγωνισμός τραγουδιού της Eurovision γίνεται στο Γκέτεμποργκ της Σουηδίας. Οι χώρες που διαγωνίστηκαν ήταν 19 με νικήτρια τη Νορβηγία. Αναλυτικά η βαθμολογία έχει ως εξής.\n01. Νορβηγία 123\n02. Γερμανία 105\n03. Σουηδία 103\n04. Αγγλία 100\n05. Ισραήλ 093\n06. Ιρλανδία 091\n07. Ιταλία 078\n08. Αυστρία 060\n09. Φινλανδία 058\n10. Γαλλία 056\n12. Ελβετία 039\n13. Λουξεμβούργο 037\n14. Ισπανία 036\n15. Τουρκία 036\n16. Ελλάδα - Τάκης Μπινιάρης "Μοιάζουμε" 015\n17. Κύπρος - Λία Βίσση "Το κατάλαβα αργά" 015\n19. Βέλγιο 007\nΗ συμμετοχή της νικήτριας Νορβηγίας με το τραγούδι "La det swinge" με τις Bobbysocks.\nΗ συμμετοχή της Ελλάδας με τον Τάκη Μπινιάρη\nΚαι η συμμετοχή της Κύπρου με τη Λία Βίσση\nΑπό τους αγαπημένους μου διαγωνισμούς αυτός του 1985, με απίστευτα κομμάτια και ακόμα πιο απίστευτη σκηνή και στήσιμο, τελείως 80's!\nΕκείνη τη χρονιά την Ιταλία εκπροσωπούσε ο Al Bano με τη Romina Power, η παρουσιάστρια έχασε τη φούστα της την ώρα που πήγε να βγει για να ξεκινήσει η ψηφοφορία, η συμμετέχουσα της Πορτογαλίας, με μια φοβερή μπαλάντα, στο κλείσιμο έπεσε στα γόνατά της από τη συναισθηματική φόρτιση, και στη συμμετοχή της Δανίας συμμετείχε ένας από τους μικρότερους σε ηλικία ερμηνευτές στην ιστορία του διαγωνισμού. Ιστορική ήταν και η νίκη της Νορβηγίας, που ήρθε εντελώς αναπάντεχα (ή μήπως όχι), μιας και κατείχε τα σκήπτρα της τελευταίας θέσης, ακόμα και με μηδέν βαθμους!\nΙσοβαθμήσαμε με την Κύπρο, και δεν είναι τυχαίο που τα τραγούδια μας έμοιαζαν κάπως. Παρόλα αυτά, θεωρώ από τις καλύτερες συμμετοχές και τα δύο κομμάτια.\nΤο βίντεο που σας "χρωστούσα" από το 1985\nΤο 1992 ο 37ος διαγωνισμός τραγουδιού της Eurovision έγινε στη Σουηδία. Συμμετείχαν 23 χώρες με νικήτρια την Ιρλανδία. Η βαθμολογία αναλυτικά έχει ως εξής.\n01. Ιρλανδία 155\n02. Αγγλία 139\n03. Μάλτα 123\n04. Ιταλία 111\n05. Ελλάδα - Κλεοπάτρα "Όλου του κόσμου η ελπίδα" 094\n06. Ισραήλ 085\n07. Ισλανδία 080\n08. Γαλλία 073\n09. Ολλανδία 067\n10. Αυστρία 063\n11. Κύπρος - Ευρυδίκη "Ταιριάζουμε" 057\n12. Δανία 047\n13. Γιουγκοσλαβία 044\n14. Ισπανία 037\n15. Ελβετία 032\n16. Γερμανία 027\n17. Πορτογαλία 026\n18. Νορβηγία 023\n19. Τουρκία 017\n20. Βέλγιο 011\n21. Λουξεμβούργο 010\n22. Σουηδία 09\n23. Φινλανδία 04\nΗ απονομή για το πρώτο τραγούδι της Ιρλανδίας , το "Why me?" με την Linda Martin.\nTo λογότυπο του διαγωνισμού\nΝα αναφέρω επίσης πως ο συγκεκριμένος διαγωνισμός (1985) είχε την κατά πολλούς καλύτερη παρουσιάστρια που πέρασε από το θεσμό...την Lill Lindfors. Κεφάτη, άνετη, μπριόζα (τραγουδίστρια γαρ- μάλιστα είχε συμμετάσχει στο διαγωνισμό του 1966 όπου ελαβε τη 2η θέση)...έκανε σε κάθε περίπτωση τη διαφορά. Δεν μπορώ προσωπικά να θυμηθώ άλλη καλύτερη παρουσιάστρια στο συγκεκριμένο θεσμό\nΠίσω στα λίγο πιο παλιά πάλι και συγκεκριμένα στο 1967 και στον 12ο διαγωνισμό τραγουδιού της Eurovision που έγινε στη Βιέννη. Οι χώρες που συμμετείχαν ήταν 21 και νικήτρια η Αγγλία. Αναλυτικά η βαθμολογία έχει ως εξής.\n01. Αγγλία 47\n02. Ιρλανδία 22\n03. Γαλλία 20\n04. Λουξεμβούργο 17 (με την 17χρονη τότε Βίκυ Λέανδρος!)\n05. Μονακό 10\n11. Ισπανία 09\n12. Βέλγιο 08\n13. Γιουγκοσλαβία 07\n14. Σουηδία 07\n15. Γερμανία 07\n16. Ιταλία 04\n17. Πορτογαλία 03\n18. Ολλανδία 03\n19. Φινλανδία 03\n20. Νορβηγία 02\n21. Ελβετία 00\nΗ απονομή για το πρώτο τραγούδι της Αγγλίας , το "Puppet on a string" με την Sandie Shaw.\nΤωρα αν σου πω Νώντα πως ενώ γνώριζα για τη συμμετοχή του Τάκη Μπινιάρη το 1985, δεν είχα ακούσει ποτέ το τραγούδι; Τώρα που το άκουσα λοιπόν, θα συμφωνήσω μαζί σου πως ήταν από τα 5 καλύτερα που έχουμε στείλει! Αιφνιδίαστηκα γτ δεν περίμενα να'ναι τόσο καλό! (ενδεχομένως επηρέάστηκα από τη χαμηλή θέση - αν κι αυτό δεν είναι κριτήριο για τη γιουροβίζιον- πιθανότατα λειτουργεί και αντίστροφα:όσο πιο χαμηλή η θέση, τόσο μεγαλύτερη η αξία του τραγουδιού) Τώρα για το 1992, καλή linda martin αλλά προσωπικά προτιμώ το "in your eyes" της επόμενης χρονιάς..Γενικά τότε έστελνε καλά τραγούδια η Ιρλανδία, τώρα το'χει ρίξει στο σκουπιδαριο..Για μένα κορυφαίο τραγούδι (εντάξει, όχι ακριβώς τραγούδι αλλά τυπικά ως τέτοιο λογίζεται) όλων των εποχών το "nocturne" του 1994 (το οποίο απορώ πραγματικά απορώ πως δεν μπήκε στη δεκάδα του congratulations)ενώ σε απόσταση αναπνοής το ιστορικό "hold me now" του τζώνυ λόγκαν..Πολύ καλά νικητήρια τραγούδια θεωρώ των katrina and the waves του 1997,της sandra kim το 1986, της serifovic το 2007, της france gal το 1965, ε και φυσικά το apres toi της λέανδρος..Τα χειρότερα για μένα, αυτά του 2002 (σε μια χρονιά που υπήρχαν δε και τόσα ωραία τραγούδια -χαρακτηριστικά θυμάμαι δανία,φινλανδία, ρουμανία) και του 2006.. Πιθανότατα αδικώ πολλά των 2 πρώτων δεκαετιών αλλά θα με συγχωρήσουν πιστεύω οι νικητες ( ) και εσείς οι λίγο παλαιότεροι φανς αλλά λόγω ηλικίας ειδικεύομαι στα νεότερα...Πάντως πιστεύω θα είχε ενδιαφέρον και ένα post σχετικά με τα πιο αδικημένα τραγούδια της γίουροβίζον..ΤΟ θέτω σαν πρόταση,αναμένω ανταπόκριση..\nΠολύ ωραία χρονιά το 1992 και με το παλιό λογότυπο της Γιουροβίζιον να κοσμεί τη σκηνή, φαρδύ πλατύ! Πολύ καλή χρονιά και για την Ελλάδα, αφού μια ξαφνική και ανέλπιστη 5η θέση ήταν η καλύτερή μας θέση μέχρι τότε (και επανέλαβε το θρίαμβο του 1977). Τις προάλλες θυμήθηκα το σουηδικό κομμάτι εκείνης της χρονιάς, μια απίστευτη μπαλάντα που έπαιζε ως φαβορί, αλλά κατέληξε προτελευταία!\nretrofrog μια μικρή διόρθωση: το Nocturne ήταν του 1995 (σε έναν εκπληκτικό διαγωνισμό γεμάτο συμμετοχές-διαμάντια και μια απίστευτη σκηνή!). Καλή η ιδέα σου για αδικημένα κομμάτια σε διαγωνισμούς της Γιουροβίζιον, αλλά πολύ δύσκολη, καθώς είναι υποκειμενικό αν ένα τραγούδι αδικήθηκε. Ακόμη και σήμερα φανατικοί και μη του διαγωνισμού δε μπορούν να κατατάξουν ορισμένες συμμετοχές σε αδικημένες ή μη και να συμφωνήσουν σε μια λίστα κομματιών. Είναι τι σου κάθεται καλά στο αυτί. Επίσης, είναι ανάλογα και η αδικία, γιατί είναι κομμάτια που ήρθαν τελευταία και λες ότι ήταν αδικία να μην πάρουν βαθμούς, αλλά και κομμάτια που βγήκαν 6α και λες "μα αυτό άξιζε καλύτερα από το νικητή". Οπότε πολλά παίζουν. Σίγουρα, όμως, μη λαμβάνεις υπόψιν σου τόσο τις βαθμολογίες και τις θέσεις. Η Γιουροβίζιον έχει πολλά διαμαντάκια τόσο σε ψηλές όσο και σε χαμηλές θέσεις των βαθμολογικών πινάκων. Απλά σε καλούν να τα ανακαλύψεις\nΈχεις απόλυτο δίκιο..Κι εγώ όταν το έγραφα κάτι δεν μου πήγαινε καλά,απλά βαριόμουν και να το διασταυρώσω..Καλά, σίγουρα είναι υποκειμενική η κρίση (ειδικά στη μουσική).Εγώ απλά το πρότεινα σαν μορφή ανταλλαγής απόψεων, απ'την οποία ενδεχομένως να μπορούσε να προκύψει και μια κοινή συνισταμένη! Εμένα πάντως από αδικημένα τραγούδια μου έρχονται στο νου αμέσως: Ελλάδα 91 (άνοιξη),κύπρος 2007, ισλανδία 1997 (παρά την ομολογουμένως εκκεντρική εμφάνιση το θεωρώ πολύ πρωτοποριακό τραγούδι-ακόμα και για τα σημερινά δεδομένα), του 1999, 2005, 2007 (εκεί κι αν ήταν-για μένα από τα καλύτερα που έχουν περάσει-παρά την αποκρουστική φυσιογνωμία του ερμηνευτή), 2008,2012..(γενικά η ισλανδία πολύ αδικημένη χώρα), δανία, ρουμανία, φινλανδία από 2002 ΄(αυτές βέβαια τις προανέφερα)\nΕπίσης αυτό που μου άρεσε πάαααρα πολύ,μυστηριώδες και μαγευτικό, σου έδινε την εντύπωση πως είσαι σ'ενα μυθικό δάσος, σε μια άλλη εποχή, στην εποχή των κελτών, με ένα εξαιρετικό εφεύρημα (την επινοημένη γλώσσα), εντυπωσιακή παρουσίαση (όπως ακριβώς έπρεπε), μια σαγηνευτικότατη (χωρίς να κυκλοφορεί ημίγυμνη όπως τοοοοοοσες άλλες στο διαγωνισμό) frontwoman, το sanomi των urban trad το 2003 που κατά τη γνώμη μου έπρεπε να τερματίσει πρώτο. Δυστυχώς έπεσε πάνω στην (ομολογουμένως) επαγγελματική εμφάνιση της (καθόλου σαγηνευτικής) sertab...Κέλτες vs χανουμ μπουρεκ σημειώσατε 2!


La Receta, Αλμερία - Κριτικές εστιατορίων - TripAdvisor\nLa Receta, Αλμερία\nΑναζήτηση Ευρώπη›Ισπανία›Ανδαλουσία›Province of Almeria›Αλμερία›Εστιατόρια σε Αλμερία›La Receta\nΝο 307 από 450 στην κατηγορία Εστιατόρια για: Αλμερία Μεσογειακή\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Calle Tenor Iribarne, Αλμερία, Ισπανία +34 663 04 87 21\nΑλμερία, Province of Almeria 676 Κριτικές Restaurante Salmantice\nΑλμερία, Province of Almeria 156 Κριτικές Taberna Vasca\nΑλμερία, Province of Almeria 140 Κριτικές Casa Modesto\nΑλμερία, Province of Almeria 26 Κριτικές Macla\nΑλμερία, Province of Almeria 83 Κριτικές Περισσότερα Vinateria Plaza Vieja\nΑλμερία, Province of Almeria 58 Κριτικές Cerveceria Karamba\nΑλμερία, Province of Almeria 127 Κριτικές La Encina\nΑλμερία, Province of Almeria 385 Κριτικές Κράτηση Δείτε όλα τα διαθέσιμα εστιατόρια\nLa Receta: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… La Receta: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΑλμερία, Province of Almeria Bodega Las Botas\nΑλμερία, Province of Almeria Taberna Nuevo Torreluz\nΑλμερία, Province of Almeria Αλμερία: Όλα τα εστιατόρια (505)\nLa Receta: Έχετε πάει; Μοιραστείτε τις εμπειρίες σας! Γράψτε μια κριτική\nCalle Tenor Iribarne, Αλμερία, Ισπανία Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (La Receta) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: La Receta Κοντινά αξιοθέατα με τη μεγαλύτερη βαθμολογία 404 Κριτικές Museo Refugio de la Guerra Civil\n268 Κριτικές Cathedral of Almeria\n61 Κριτικές Mercado Central de Almeria\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 37 Κριτικές El Chaflan\n693 Κριτικές Entremares Cervecerías


“Ο Εθνικός ανακοινώνει ότι… δεν έχει καμιά ανακοίνωση / Ψάξε ψάξε και θα τον βρεις” | Protathlima.com\nΑΝΑΚΟΙΝΩΣΗ ΕΘΝΙΚΟΥ ΑΧΝΑΣ\n“Ο Εθνικός ανακοινώνει ότι… δεν έχει καμιά ανακοίνωση / Ψάξε ψάξε και θα τον βρεις”\nΒραδιάτικη ανακοίνωση από τον Εθνικό Άχνας που αναφέρει:\n“Το Διοικητικό Συμβούλιο του Εθνικού ‘Άχνας ανακοινώνει ότι… δεν έχει καμία ανακοίνωση.\nΗ απάντηση όλων στον πάγκο της ομάδας στο αυριανό παιχνίδι.\nΨάξε ψάξε και θα τον βρεις…\nΥ.Γ. Το ποδόσφαιρο είναι παιχνίδι και το 2020!”\n“Nτεφορμέ” ο Κυριάκος\nΕκεί που ξεκίνησε καλά, στα τελευταία παιχνίδια παρουσιάζεται "ντεφορμέ" ο Κυριάκος Χριστοδούλου. Ο νεαρός ρεφ δεν έδωσε πέναλτι για την Ομόνοια στο εντός έδρας παιχνίδι...\nΚΛΑΦΟΥΡΙΤΣ: “Σταματήσαμε μετά τα γκολ του Απόλλωνα”\nΟι δηλώσεις του προπονητή του Εθνικού Άχνας, Ντιν Κλάφουριτς, μετά το τέλος του αγώνα με τον Απόλλωνα στη Λεμεσό: Έβαλε… δύσκολα στο τέλος ο...